open-index/open-wikipedia-markdown huggingface dataset:
ജെയിംസ് മാത്യു

കേരളത്തിലെ ഒരു രാഷ്ട്രീയ പ്രവർത്തകനാണ് സി.പി.ഐ(എം) അംഗമായ **ജെയിംസ് മാത്യു**. പതിമൂന്നാം കേരള നിയസഭയിൽ ഇദ്ദേഹം തളിപ്പറമ്പ് നിയോജക മണ്ഡലത്തെ  പ്രതിനിധീകരിച്ചിരുന്നു. പതിനാലാം കേരള നിയമസഭയിലും ഇദ്ദേഹം തളിപ്പറമ്പ് നിയോജകമണ്ഡലത്തെ പ്രതിനിധീകരിക്കുന്നു. 

എൻ.ജെ. മാത്യുവിന്റെയും ചിന്നമ്മ മാത്യുവിന്റെ മകനായി 1961 മാർച്ച് 20-ന് കണ്ണൂർ മണിക്കടവിൽ ജനിച്ചു നിർമ്മലഗിരി കോളേജ്, ഗവൺമെന്റ് ബ്രണ്ണൻ കോളേജ്, തലശ്ശേരി, കോഴിക്കോട് ഗവണ്മെന്റ് ലോ കോളേജ് എന്നിവിടങ്ങളിലായി വിദ്യാഭ്യാസം പൂർത്തിയാക്കി.  നേരത്തെ ഇരിക്കൂർ നിയമസഭാമണ്ഡലത്തിൽനിന്നു നിയമസഭ തിരഞ്ഞെടുപ്പിൽ മൽസരിച്ചിട്ടുണ്ട്

## തിരഞ്ഞെടുപ്പുഫലങ്ങൾ

## അവലംബം


വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1961-ൽ ജനിച്ചവർ
വർഗ്ഗം:മാർച്ച് 20-ന് ജനിച്ചവർ
എ.കെ. പത്മനാഭൻ

ഇന്ത്യയിലെ ഒരു പ്രമുഖ ട്രേഡ് യൂണിയൻ പ്രവർത്തകനും സി.ഐ.ടി.യു അഖിലേന്ത്യാ പ്രസിഡന്റുമാണ് ആമന്ത്ര കേളോത്ത് പത്മനാഭൻ എന്ന **എ. കെ. പത്മനാഭൻ**. എ കെ പി എന്ന ചുരുക്കപ്പേരിൽ അറിയപ്പെടുന്നു. തലശ്ശേരി സ്വദേശിയായ ഇദ്ദേഹം ദീർഷകാലമായി തമിഴ്നാട് കേന്ദ്രീകരിച്ച് തൊഴിലാളി സംഘടനാ പ്രവർത്തനം നടത്തിവരുകയാണ്. സി.പി.ഐ(എം) പോളിറ്റ്ബ്യൂറോ അംഗമാണ്.
## ജീവിതരേഖ
കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിലെ വേളാപുരത്താണ് ജനിച്ചു. എസ്എസ്എൽസി പരീക്ഷയെഴുതി ഫലം വരുംമുമ്പ് 1962ൽ മദിരാശിയിലേക്ക് വണ്ടികയറി.സർ സത്യരാജ കോളേജിൽ മൂന്നാം ഗ്രൂപ്പിൽ പഠനം. പൂർത്തിയാക്കി  അശോക് ലയലൻഡ് കമ്പനിയിൽ അപ്രന്റീസ് ആയി ചേർന്നു. 1968ൽ സിപിഐ എം തിരുവട്ടിയൂർ ടൗൺകമ്മിറ്റി അംഗമായി. അശോക് ലയലൻഡിലെ തൊഴിൽ പ്രശ്നങ്ങളെ തുടർന്ന് പ്രൊഡക്ഷൻ മാനേജരെ അടിച്ചെന്ന കള്ളക്കേസിൽ ജോലി നഷ്ടപ്പെട്ടതോടെ മുഴവൻസമയ പാർടി-ട്രേഡ് യൂണിയൻ പ്രവർത്തകനായി. 1973ൽ സിഐടിയു ചെന്നൈ ജില്ലാ ജോയന്റ് സെക്രട്ടറിയായ പത്മനാഭൻ 1991ൽ കേന്ദ്ര സെക്രട്ടറിയും 2010ൽ പ്രസിഡന്റുമായി.

എ.കെ.പി. നിലവിൽ വേൾഡ് ഫെഡറേഷൻ ഓഫ് ട്രേഡ് യൂണിയൻസ് വൈസ് പ്രസിഡന്റ് കൂടിയാണ്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.ഐ.ടി.യു. നേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
പി. അയിഷ പോറ്റി

കേരളത്തിലെ ഒരു രാഷ്ട്രീയപ്രവർത്തകയും കൊട്ടാരക്കര നിയോജകമണ്ഡലത്തിലെ നിലവിലെ നിയമസഭാ സാമാജികയുമാണ് **പി. അയിഷാ പോറ്റി** (ജനനം:31 മേയ് 1958). എൻ. വാസുദേവൻ പോറ്റിയുടെയും, എം.ജെ. പാർവതി അന്തർജനത്തിന്റേയും മകളായി 1958 മേയ് 31ന് കിടങ്ങൂരാണ് അയിഷാ പോറ്റി ജനിച്ചത്. കുട്ടിക്കാലം മുതൽക്കു തന്നെ കമ്മ്യൂണിസ്റ്റ് അനുഭാവിയായിരുന്ന അയിഷാ പോറ്റി 1991-ൽ സി.പി.എം-ൽ അംഗമായി. ആർ. ബാലകൃഷ്ണപിള്ളയെ പരാജയപ്പെടുത്തിക്കൊണ്ടാണ് അയിഷാ പോറ്റി പന്ത്രണ്ടാം നിയമസഭയിൽ കൊട്ടാരക്കര മണ്ഡലത്തിൽ നിന്നും കേരളാനിയമസഭയിലേക്കെത്തിയത്.

കൊല്ലം ജില്ലാപഞ്ചായത്തിലേക്ക് കൊട്ടാരക്കരയിൽ നിന്ന് 2000-ൽ തിരഞ്ഞെടുക്കപ്പെട്ടിരുന്നു, പിന്നീട് കൊല്ലം ജില്ലാപഞ്ചായത്തിന്റെ പ്രസിഡന്റ് സ്ഥാനത്ത് 2005 വരെ പ്രവർത്തിച്ചു. 2005-ൽ നടന്ന തിരഞ്ഞെടുപ്പിലും ജില്ലാപഞ്ചായത്തിലേക്ക് തിരഞ്ഞെടുക്കപെട്ടെങ്കിലും 2006-ൽ നിയമസഭാ തിരഞ്ഞെടുപ്പിൽ വിജയിച്ചതിനേ തുടർന്ന് ഈ സ്ഥാനം രാജിവച്ചു. സി.പി.ഐ.എം കൊട്ടാരക്കര ഏരിയകമ്മിറ്റിയംഗം, ഓൾ ഇന്ത്യ ലോയേഴ്സ് യൂണിയൻ ദേശീയസമിതിയംഗം, അഖിലേന്ത്യ ജനാധിപത്യ മഹിളാ അസോസിയേഷൻ സംസ്ഥാന കമ്മിറ്റി അംഗം, വനിതാ സബ് കമ്മിറ്റി കൺവീനർ, കൊല്ലം ജില്ല ലോയേഴ്സ് യൂണിയൻ വൈസ് പ്രസിഡന്റ് എന്നീ നിലകളിൽ ഇപ്പോൾ പ്രവർത്തിച്ചു. 2026 ജനുവരി 13ന് കോൺഗ്രസിൽ അംഗമായി.

## ജീവിതരേഖ
എൻ. വാസുദേവൻ പോറ്റിയുടെയും, എം.ജെ. പാർവതി അന്തർജനത്തിന്റേയും മകളായി 1958 മേയ് 31ന് കോട്ടയം ജില്ലയിൽ, പാലായ്ക്കു സമീപമുള്ള കിടങ്ങൂരിലാണ് അയിഷ എന്ന പേരിൽ ജനിച്ചത്. വയലാർ രാമവർമയുടെ ആയിഷ എന്ന പ്രശസ്ത ഖണ്ഡകാവ്യത്തിൽനിന്ന് പ്രചോദനം ഉൾക്കൊണ്ടാണ് പിതാവ് എൻ. വാസുദേവൻ പോറ്റി മകൾക്ക് പേരിട്ടത്.  ഉഴവൂർ സെന്റ് സ്റ്റീഫൻസ് കോളേജിൽനിന്ന് ബി.എസ്.സി. ബിരുദം നേടിയശേഷം 1982 ൽ തിരുവനന്തപുരം ഗവ. ലോ കോളേജിൽ നിന്നും എൽഎൽബി ബിരുദവും 1985 ൽ കൊച്ചിൻ യൂണിവേഴ്സിറ്റിയിൽ (കുസാറ്റ്) നിന്ന് എൽഎൽഎം ബിരുദവും നേടി. ഇ. ശങ്കരൻ പോറ്റിയാണ് ഭർത്താവ്. 

## തിരഞ്ഞെടുപ്പുകൾ

## അവലംബം

വർഗ്ഗം:1958-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
റുഡോൾഫ് മോസ്ബർ

ഒരു ജർമൻ ഭൗതിക ശാസ്ത്രജ്ഞനായിരുന്നു **റുഡോൾഫ് ലുഡ്‌വിഗ് മോസ്ബർ** (1929 ജനുവരി 31 - 2011 സെപ്റ്റംബർ 14). Recoilless nuclear resonance fluorescence (മോസ്ബർ പ്രതിഭാസം) എന്ന പ്രതിഭാസം 1957 ൽ കണ്ടുപിടിച്ചതിന്, ഇദ്ദേഹത്തിന് 1961 ലെ ഭൗതികശാസ്ത്ര നോബൽ സമ്മാനം ലഭിച്ചു. മോസ്ബർ സ്പെക്ട്രോസ്കോപ്പിയുടെ അടിസ്ഥാനം, ഈ മോസ്ബർ പ്രതിഭാസം ആണ്. ഇദ്ദേഹത്തിന്റെ ജനനം, ജർമനിയിലെ മ്യൂണിച്ചിൽ ആണ്. മ്യൂണിച്ചിലെ ടെക്നിക്കൽ യൂണിവേഴ്സിറ്റിയിൽ നിന്നും പഠനം പൂർത്തിയാക്കിയ അദ്ദേഹം, അമേരിക്കയിലെ കാൽറ്റെക്കിലും, മ്യൂണിച്ചിലെ ടെക്നിക്കൽ യൂണിവേഴ്സിറ്റിയിലും പ്രൊഫസർ ആയിരുന്നു. 2011 സെപ്റ്റംബർ 14 ന് അന്തരിച്ചു.

വർഗ്ഗം:1929-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജനുവരി 31-ന് ജനിച്ചവർ
വർഗ്ഗം:സെപ്റ്റംബർ 14-ന് മരിച്ചവർ

വർഗ്ഗം:ജർമ്മൻ ഭൗതികശാസ്ത്രജ്ഞർ
എൻ.കെ. കുഞ്ഞിക്കൃഷ്ണൻ നായർ

ഒന്നാം കേരളനിയമസഭയിൽ വയനാട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എൻ.കെ. കുഞ്ഞിക്കൃഷ്ണൻ നായർ** (08 സെപ്റ്റംബർ 1917- 03 ഒക്ടോബർ 2002). കോൺഗ്രസ് പ്രതിനിധിയായാണ് ഇദ്ദേഹം കേരളനിയമസഭയിലേക്കെത്തിയത്. വയനാട് ഡി.സി.സി. പ്രസിഡന്റ്, തലശ്ശേരി ഭൂപണയ ബാങ്കിന്റെ ഡയറക്ടർ, കെ.പി.സി.സി. അംഗം, സർവോദയ എയ്ഡഡ് എലിമെന്ററി സ്കൂളിന്റെ മാനേജർ, സേവാദൾ ബോർഡ് ചെയർമാൻ, സ്വാതന്ത്ര്യ സമരസേനാനി എന്നീ നിലകളിലും കുഞ്ഞിക്കൃഷ്ണൻ നായർ പ്രവർത്തിച്ചിരുന്നു. 2002 ഒക്ടോബർ 03ന് ഇദ്ദേഹം അന്തരിച്ചു.

## അവലംബം

വർഗ്ഗം:1917-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ഒക്ടോബർ 3-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
പി.വി. കുഞ്ഞുണ്ണി നായർ

ഒന്നും, രണ്ടും കേരളനിയമസഭകളിൽ ഒറ്റപ്പാലം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **പി.വി. കുഞ്ഞുണ്ണി നായർ** (സെപ്റ്റംബർ 1910 - 1986). സി.പി.ഐ. പ്രതിനിധിയായാണ് ഇദ്ദേഹം ഒന്നും രണ്ടും കേരള നിയമസഭയിലേക്കെത്തിയത്. നിസ്സഹകരണ പ്രസ്ഥാനത്തിൽ പങ്കെടുക്കുക വഴി 1931-32 കാലത്തിൽ ഇദ്ദേഹം ജയിൽ വാസമനുഷ്ഠിച്ചിട്ടുണ്ട്. 1935-ൽ കോൺഗ്രസ് സോഷ്യലിസ്റ്റ് പാർട്ടിയിയിൽ ചേർന്ന ഇദ്ദേഹം 1939-ൽ കമ്മ്യൂണിസ്റ്റ് പാർട്ടിയിൽ അംഗമായി. രണ്ടാം ലോകമഹായുദ്ധകാലത്ത് ഇദ്ദേഹത്തേ വെല്ലൂർ സെൻട്രൽ ജയിലിലടച്ചിരുന്നു.

## അവലംബം

വർഗ്ഗം:1909-ൽ ജനിച്ചവർ
വർഗ്ഗം: 1986-ൽ മരിച്ചവർ
വർഗ്ഗം:സെപ്റ്റംബർ 1-ന് ജനിച്ചവർ
വർഗ്ഗം:നവംബർ 20-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
അപ്പോഫിലൈറ്റ്

കാൽസിയം, പൊട്ടാസിയം എന്നിവയുടെ ജലീയ (hydrous) സിലിക്കേറ്റാണ് **അപ്പോഫിലൈറ്റ്**. അല്പമാത്രമായി ഫ്ലൂറിൻ അടങ്ങിയിരിക്കും. സാധാരണ ശുഭ്രവർണമുള്ള ഈ ധാതു ചിലപ്പോൾ പച്ച, മഞ്ഞ, ചുവപ്പ് എന്നീ നിറങ്ങൾ കലർന്നും കണ്ടുവരുന്നു. പൊതു ഫോർമുല: K,F,Ca4(S2O5)4.8H2O.

വ്യക്തമായ ആധാരിക വിദളനമുള്ള (basal clevage) ഈ ധാതുവിന് സിയോലൈറ്റുകളുമായി സാദൃശ്യമുണ്ട്. എന്നാൽ അലുമിനിയത്തിന്റെ അഭാവം ഇവയെ വ്യത്യസ്തങ്ങളാക്കുന്നു. ദ്വിസമലംബാംക്ഷമായ (tetragonal) പരൽ രൂപമാണ് ഇവയ്ക്കുള്ളത്: അപൂർവമായി സംപുഞ്ജിതവും (massive) ആവാം. കാചാഭദ്യുതിയുണ്ട്. ആ.ഘ. 2.3-2.4; കാഠിന്യം 4.5-5; അപവർത്തനാങ്കം: 1.535.

ചൂടാക്കുമ്പോൾ ജലാംശം നഷ്ടപ്പെട്ട് അപശൽകനത്തിനു വിധേയമാവുന്നു; ജലസമ്പർക്കത്തിൽ പൂർവസ്ഥിതിയെ പ്രാപിക്കുകയും ചെയ്യും. ഹൈഡ്രോക്ലോറിക് അമ്ലത്തിൽ വിഘടിച്ച് സിലികയെ വിശ്ലേഷിപ്പിക്കുന്നു.

അല്പസിലികശിലകളിൽ സിയോലൈറ്റുകളുമായി കലർന്ന് ഉപഖനിജമായാണ് അവസ്ഥിതി. പശ്ചിമപർവതങ്ങളിൽ ഡെക്കാൺ ട്രാപ്പുകൾക്കിടയിൽ, പ്രത്യേകിച്ചും മുംബൈയ്ക്കടുത്ത് അപ്പോഫിലൈറ്റിന്റെ പച്ചയും ശുഭ്രവുമായ മുഴുത്ത പരലുകൾ ധാരാളമായി കണ്ടെത്തിയിട്ടുണ്ട്.

## പുറംകണ്ണികൾ
*http://www.galleries.com/minerals/silicate/apophyll/apophyll.htm 
*http://www.mindat.org/min-283.html
*http://www.crystalage.com/online_store/stone_type/apophyllite.cfm
ശാസ്ത്ര സാങ്കേതിക വകുപ്പ് (ഇന്ത്യ)

ഇന്ത്യൻ ഗവണ്മെൻറ്   ശാസ്ത്ര സാങ്കേതിക സചിവാലയത്തിൻറെ അധീനതയിൽ  1971 ലാണ്  **ശാസ്ത്ര സാങ്കേതിക വകുപ്പ്** (**ഡിപ്പാർട്ടുമെൻറ് ഓഫ് സയൻസ്  അൻഡ് ടെക്നോളജി**, **ഡി.എസ്.ടി**.; Department of Science and Technology, D.S.T.)   രൂപീകരിച്ചത്.  ശാസ്ത്ര സാങ്കേതിക രംഗങ്ങളിൽ ഏററവും  നൂതനമായ മേഖലകളെ പ്രോത്സാഹിപ്പിക്കുക, ശാസ്ത്ര സാങ്കേതിക പ്രവർത്തനങ്ങൾ ആസൂത്രണം ചെയ്യുകയും, ഏകോപിപ്പിക്കുകയും, പ്രോത്സാഹിപ്പിക്കുകയും ചെയ്യുക എന്നിവ  ഡി.എസ്.ടിയുടെ മുഖ്യ ലക്ഷ്യങ്ങളിൽ  പെടുന്നു.

## കാര്യനിർവ്വഹണം
ശാസ്ത്ര സാങ്കേതിക സചിവാലയത്തിൻറെ ചുമതല  വഹിക്കുന്നത്  വിലാസ് റാവു ദേശ്മുഖും (കേന്ദ്രമന്ത്രി), അശ്വനികുമാറും (ഉപ മന്ത്രി) ആണ്    ഇപ്പഴത്തെ ഡി.എസ്.ടി  സെക്രട്ടറി  രാമസാമിയാണ്.

## ഉപസമിതികൾ
അനുയോജ്യമായ പദ്ധതികൾ  ആസൂത്രണം ചെയ്ത് നടപ്പാക്കുന്നത് താഴെ കാണുന്ന മുഖ്യ ഉപസമിതികളിലൂടെയാണ് 

#  ശാസ്ത്ര സാങ്കേതിക ഗവേഷണ സമിതി (Science and Eng. Research Council , SERC)
#  സാങ്കേതിക വികസനം (Technology Development)
#  ശാസ്ത്ര സാങ്കേതിക പ്രവർത്തനങ്ങൾ സാമൂഹ്യസാമ്പത്തിക വികസനാർത്ഥം ( Science and Technology for socio economic development)
#  അന്താരാഷ്ട്രീയ  ശാസ്ത്ര സാങ്കേതിക സഹകരണം ( International Science and Technology Cooperation) 
#  ശാസ്ത്രരംഗത്തെ സ്ത്രീകൾക്കായുളള പദ്ധതികൾ (Women  Scientists' Programs )
#  സാങ്കേതിക ദൌത്യങ്ങൾ (ജലം, സൂര്യോർജ്ജം) ( Technology Missions: Water & Solar)

## ഗവേഷണ സ്ഥാപനങ്ങൾ
#  ആഘാർക്കർ റിസർച്ച് ഇൻസ്റ്റിറ്റ്യൂട്ട്, പൂണെ
# ആര്യഭട്ട റിസർച്ച് ഇൻസ്റ്റിറ്റ്യൂട്ട് ഓഫ് ഒബ്സവേഷണൽ സയൻസസ്. നൈനിതാൽ
# ബീർബൽ സാഹ്നി ഇൻസ്റ്റിറ്റ്യൂട്ട് ഓഫ് പാലിയോബോട്ടണി, ലഖ്നൌ
# ബോസ് ഇൻസ്റ്റിറ്റ്യൂട്ട്, കൊൽക്കത്ത
# സെൻറർ ഫോർ ലിക്വിഡ് ക്രിസ്ററൽ റിസർച്ച്, ജലഹളളി, ബാംഗ്ലൂർ
# ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ്, കൊൽക്കത്ത
# ഇന്ത്യൻ ഇൻസ്റ്റിറ്റ്യൂട്ട് ഓഫ് ജിയോമാഗ്നെററിസം, മുംബായ്
# ഇൻറർ നാഷണൽ അഡ്വാൻസ്ഡ് റിസർച്ച് സെൻറർ  ഫോർ പൌഡർ മെററലർജി അൻഡ് ന്യൂ മെററീരിയൽസ്, ഹൈദരാബാദ്
# ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്ററഡി ഇൻ സയൻസ് അൻഡ് ടെക്നോളജി, ഗൌഹാട്ടി
# ജവഹർലാൽ നെഹറൂ സെൻറർ ഫോർ അഡ്വാൻസ്ഡ് സയൻറിഫിക്  റിസർച്ച്, ബാംഗ്ലൂർ
# നാഷണൽ അക്ക്രഡിററേഷൻ ബോർഡ് ഫോർ ടെസ്ററിംഗ് അൻഡ് കൊല്ലാബറേഷ ൻ ലാബറട്ടറീസ്, ന്യൂ ഡൽഹി
# രാമൻ റിസർച്ച് ഇൻസ്റ്റിറ്റ്യൂട്ട്, ബാംഗ്ലൂർ
# ശ്രീ ചിത്രത്തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് അൻഡ് ടെക്നോളജി, തിരുവനന്തപുരം
# ടെക്നോളജി ഇൻഫർമേഷൻ ഫോർകാസ്ററിങ്ങ് അൻഡ് അസ്സസ്സ്മെൻറ്  കൌൺസിൽ, ന്യൂ ഡൽഹി
# വിജ്ഞാൻ പ്രസാർ, ന്യൂ ഡൽഹി
# വാഡിയ ഇൻസ്റ്റിറ്റ്യൂട്ട് ഓഫ് ഹിമാലയൻ ജിയോളജി, ദെഹ്റാദൂൺ

## പൂർണ്ണ വിവരങ്ങൾ
ഡിപ്പാർട്ടുമെൻറ് ഓഫ് സയൻസ്  അൻഡ് ടെക്നോളജി,ടെക്നോളജി ഭവൻ, ന്യൂ മെഹ്റോളി റോഡ്,ന്യൂ ഡൽഹി - 110016
## അവലംബം
ലോക ഓസ്റ്റിയോപൊറോസിസ് ദിനം

ഓസ്റ്റിയോപൊറോസിസ്,അസ്ഥി ചയാപചായ രോഗം എന്നിവയെക്കുറിച്ച് അവബോധം, പ്രതിരോധം, രോഗനിർണയം, ചികിത്സ എന്നിവ സർവലൌകീകമായി  പ്രചരിപ്പിക്കുന്ന ദിനമായി  അന്തര്രാഷ്ട്ര ഓസ്റ്റിയോപൊറോസിസ് പ്രസ്ഥാനം  നിഷ്ക്കർഷിക്കുന്ന ദിവസം  എല്ലാ വർഷവും ഒക്ടോബർ 20  ആണ്.  90 രാഷ്ട്രങ്ങ ളിലെ  ഓസ്റ്റിയോപൊറോസിസ് രോഗികളുടെ സംഘടനകൾ ഈ ദിനം സമുചിതമായി പ്രയോജനനപ്പെടുത്തുന്നു. 
## ആരംഭം
1996 ൽ യൂറോപ്പിയൻ കമ്മീഷന്റെ സഹായത്തോടെ, ബ്രിട്ടനിലാണ്  ഒക്ടോബർ 20  ഓസ്റ്റിയോപൊറോസിസ് ദിനമായി  തുടക്കമിട്ടത്. 1998 , 1999  വർഷങ്ങളിൽ ഈ ദിനത്തിന്റെ പ്രായോജകർ ലോകാരോഗ്യ സംഘടന ആയിരുന്നു. ദിനാചരണത്തിനായി   ഓരോവർഷവും പ്രത്യേക വിഷയങ്ങൾ നിഷ്ക്കർഷിക്കാറുണ്ട് .  
## വിവിധ വർഷങ്ങളിലെ വിഷയങ്ങൾ
# 1996  അവബോധം 
# 1997  അവബോധം
# 1998  അവബോധം
# 1999  നേരത്തേയുള്ള രോഗനിർണയം 
# 2000  അസ്ഥിയുടെ ആരോഗ്യ പോഷണം
# 2001  അസ്ഥി വികസനം യുവാക്കളിൽ 
# 2002  ആദ്യത്തെ അസ്ഥി ഒടിയൽ പ്രതിരോധിക്കുക
# 2003  ജീവിത മേന്മ 
# 2004  ഓസ്റ്റിയോപൊറോസിസ് പുരുഷന്മാരിൽ 
# 2005  വ്യായാമം 
# 2006  പോഷണം 
# 2007  വിപത്ഘടകങ്ങൾ
# 2008  നയം മാറ്റ വക്താവാകുക 
# 2009  നയം മാറ്റ വക്താവാകുക
# 2010  സുഷുമ്ന പൊട്ടലിന്റെ ലക്ഷണങ്ങൾ 
# 2011  പ്രതിരോധത്തിന്റെ 3 പടവുകൾ:  കാത്സിയം,  വിറ്റാമിൻ ഡി, വ്യായാമം  
 
## അവലംബം


വർഗ്ഗം:ഒക്ടോബർ 20
വർഗ്ഗം:വിശേഷദിനങ്ങൾ
ഓർഗനൈസേഷൻ ഓഫ് ഇസ്ലാമിക് കോ ഓപറേഷൻ

**ഓർഗനൈസേഷൻ ഓഫ് ഇസ്ലാമിക് കോ ഓപറേഷൻ ** എന്നതിന്റെ ചുരുക്കമാണ് ഒ.ഐ.സി.( അറബി :) മുസ്ലിം രാജ്യങ്ങളുടെ അന്താരാഷ്ട്ര കൂട്ടായ്മയാണിത്.നിലവിൽ **57** രാജ്യങ്ങൾ ഇതിൽ അംഗങ്ങളാണ്.ലോക മുസ്ലിംകളുടെ പൊതു വേദിയായ ഈ സംഘടന സമാധാനത്തിലും സഹവർത്തിത്വത്തിലും കഴിയുന്ന ഒരു സമൂഹത്തിന്റെ സൃഷ്ടിക്കായി പ്രവർത്തിക്കുന്നു .മുസ്ലിംകളുടെ മൂന്നാമത്തെ തീർഥാടന കേന്ദ്രമായ മസ്ജിദുൽ അഖ്സ യിൽ  തീവ്രവാദികൾ അക്രമം നടത്തിയതിന്റെ പശ്ചാതലത്തിൽ 1969 സെപ്റ്റംബർ 25 (1389 റജബ് 12)ന് മൊറോക്കോ തലസ്ഥാനമായ റബാത്തിലാണ് സംഘടന രൂപം കൊണ്ടത്.

## അംഗങ്ങൾ

## അവലംബം

വർഗ്ഗം:അന്താരാഷ്ട്ര സംഘടനകൾ
അപ്പോത്തിക്കെരി

ഭിഷഗ്വരൻ എന്ന അർഥത്തിലുള്ള ഒരു പദമാണ് **അപ്പോത്തിക്കെരി**. *Apothecary* (/əˈpɒθɪkəri/)  മധ്യകാലങ്ങളിൽ ഔഷധങ്ങൾ നിർമ്മിക്കുകയും വിൽക്കുകയും ചെയ്യുന്നവരെയാണ് ഇംഗ്ലണ്ടിലും സ്കോട്ട്‌ലണ്ടിലും അയർലണ്ടിലും ഈ വാക്കുകൊണ്ട് ഉദ്ദേശിച്ചിരുന്നത്. ഇന്ന് അപോത്തിക്കരിക്കു സമാനമായ പദം ഫാർമസിസ്റ്റ് എന്നാണ്. മിക്കവാറും രാജ്യങ്ങളിൽ അപ്പോത്തിക്കരി പദം ഉപയോഗിക്കുന്നില്ല. അപ്പോത്തിക്കിരി എന്നതിനേക്കുറിച്ച് ലഭ്യമായ ഏറ്റവും പഴയ തെളിവ് ക്രിസ്തുവിന് മുൻപ് 2600-ൽ ബാബിലോണിയയിൽ നിന്നുമാണ് ലഭ്യമായിട്ടുള്ളത്.  

## പേരിനു പിന്നിൽ
സാധനങ്ങൾ സൂക്ഷിക്കപ്പെടുന്ന സ്ഥലം എന്നർഥമുള്ള അപ്പോത്തിക്കെ (Apotheke) എന്ന ഗ്രീക്കുവാക്കിൽ നിന്നാണ് അപ്പോത്തിക്ക(ക്കി)രി എന്ന വാക്കിന്റെ ഉദ്ഭവം. ലത്തീൻ=  അപോത്തിക്കാർ. 

കേരളത്തിലെന്നപോലെ പാശ്ചാത്യരാജ്യങ്ങളിലും ഇവർ മരുന്നുണ്ടാക്കുന്ന ജോലിഅവലംബിച്ചവരായിരുന്നു.

## ആദ്യകാല അപോത്തിക്കരികൾ

ആദ്യകാല അപോത്തിക്കരികൾആ കാലഘട്ടത്തിലെ ബുദ്ധിജീവികളായിരുന്ന പുരോഹിതരും അധ്യാപകരും തത്ത്വജ്ഞാനികളുമായിരുന്നു. ചില ചെടികൾക്കു മുറിവ് ഉണക്കാനുള്ള കഴിവുണ്ടെന്ന് അവർ മനസ്സിലാക്കിയതോടെ, ചികിത്സാരീതിയിൽ അല്പം പുരോഗതിയുണ്ടായി. ഔഷധഗുണമുള്ള ചെടികളെ കണ്ടുപിടിക്കുകയും അവയെ ഉപയോഗപ്പെടുത്തുകയുമായിരുന്നു അവർ ചെയ്തത്. കാലംചെന്നതോടെ ഈ ജോലിയിൽ ഏർപ്പെട്ടിരുന്നവർ അപ്പോത്തിക്കരിമാർ എന്ന പേരിൽ അറിയപ്പെട്ടു. അപ്പോത്തിക്കരിമാർ പുസ്തകങ്ങളിൽ നിന്നും മറ്റും ലഭിച്ച അറിവിനെ ആധാരമാക്കി പരാശ്രയംകൂടാതെ ഗുളികകളും മറ്റും നിർമ്മിക്കുവാൻ തുടങ്ങി. ഇവർക്ക് പ്രത്യേകമായ അളവുസമ്പ്രദായങ്ങൾ ഉണ്ടായിരുന്നു (Apothecaries weight & measure).

തുടക്കത്തിൽ ഔഷധങ്ങൾ നിർമ്മിക്കുന്നതിൽ മാത്രം ശ്രദ്ധിച്ചിരുന്ന അപ്പോത്തിക്കരിമാർ കാലംചെന്നതോടെ രോഗികളെ പരിശോധിക്കാനും ചികിത്സിക്കാനും തുടങ്ങി. *റോയൽ കോളജ് ഒഫ് ഫിസിഷ്യൻസി*ന്റെ അറിവോ സമ്മതമോ കൂടാതെ അനധികൃതമായാണ് ഇത് ആരംഭിച്ചത്. 1665-ലെ പ്ലേഗ് ആക്രമണസമയത്ത് ഭിഷഗ്വരന്മാരെല്ലാം ലണ്ടൻ നഗരം വിടുകയുണ്ടായി. എന്നാൽ അപ്പോത്തിക്കരിമാർ നഗരത്തിൽ തന്നെ താമസിക്കുകയും രോഗികളെ ശുശ്രൂഷിക്കുകയും ചെയ്തു. 1704-ൽ പ്രഭുസഭ അപ്പോത്തിക്കരിമാർക്ക് ഒരു അംഗീകൃത ഡോക്ടറുടെ നിർദ്ദേശപ്രകാരമല്ലാതെതന്നെ രോഗികളെ ചികിത്സിക്കുവാനുള്ള അനുവാദം നൽകുകയുണ്ടായി. എന്നാൽ മരുന്നുകൾക്കുള്ള വില ഈടാക്കാനല്ലാതെ പരിശോധനയ്ക്കുള്ള ഫീസ് വാങ്ങാൻ ഇവരെ അനുവദിച്ചിരുന്നില്ല. 1774-ൽ *സൊസൈറ്റി ഒഫ് അപ്പോത്തിക്കരീസ്* വൈദ്യവൃത്തി ചെയ്യുന്നവരെ മാത്രം സൊസൈറ്റിയിൽ അംഗങ്ങളാക്കിയാൽ മതി എന്നൊരു പ്രമേയം പാസ്സാക്കുകയുണ്ടായി. 1815-ൽ ബ്രിട്ടിഷ് പാർലമെന്റിന്റെ ഒരു നിയമപ്രകാരം ഇംഗ്ലണ്ടിലും വെയിൽസിലുമുള്ള എല്ലാ അപ്പോത്തിക്കരിമാരെയും പരിശോധിക്കാനും, അവർക്ക് അംഗീകാരം നൽകണമോ വേണ്ടയോ എന്നു തീരുമാനിക്കാനും അപ്പോത്തിക്കരിമാരുടെ സൊസൈറ്റിയെ അധികാരപ്പെടുത്തുകയുണ്ടായി. ഈ നിയമം അതുവരെ പ്രത്യേകം ചിട്ടപ്പെടുത്തിയ ഒരു പഠനക്രമമില്ലാതിരുന്ന വൈദ്യശാസ്ത്രപഠനത്തിന് ഒരു ഉത്തേജനം നൽകുകയുണ്ടായി. 19-ആം നൂറ്റാണ്ടിൽ വൈദ്യശാസ്ത്രപഠനത്തിനും വൈദ്യവൃത്തിക്കും ഒരു പ്രത്യേക പദവിയും അംഗീകാരവും നേടിയെടുക്കുന്നതിൽ അപ്പോത്തിക്കരിമാർ ചെയ്ത സേവനങ്ങൾ പ്രത്യേകം ശ്രദ്ധാർഹമാണ്.

പരിഷ്കൃതകാലഘട്ടത്തിൽ ഫാക്ടറികളും മറ്റും മരുന്നുകൾ ഉത്പാദിപ്പിക്കാൻ ആരംഭിച്ചതോടെ അപ്പോത്തിക്കരി എന്ന വിഭാഗം ഏതാണ്ട് അപ്രത്യക്ഷമായി എന്നു പറയാം.

## അവലംബം

## പുറംകണ്ണികൾ
*http://www.merriam-webster.com/dictionary/apothecary
*Images for apothecary
*http://www.thefreedictionary.com/apothecary
ആഫ്രോ അമേരിക്കക്കാർ

പതിനാറാം നൂറ്റാണ്ടിൽ അടിമകളാക്കപ്പെട്ട് അമേരിക്കയിലെത്തിയ ആഫ്രിക്കക്കാരെയും അവരുടെ പിൻഗാമികളെയുമാണ് **ആഫ്രോ അമേരിക്കക്കാർ** എന്ന് വിളിക്കുന്നത്. മാർട്ടിൻ ലൂഥർ കിംഗ് ജൂനിയർ, മാൽക്കം എക്സ്, ബറാക് ഒബാമ , മുഹമ്മദ് അലി ക്ലേ തുടങ്ങിയവർ ആഫ്രോ അമേരിക്കക്കാരാണ്.
## ചരിത്രം
അമേരിക്കയിലേക്ക് വെള്ളക്കാർ കുടിയേറ്റം ആരംഭിച്ചതു മുതൽ തന്നെ കറുത്തവരായ ആഫ്രിക്കക്കാരെ അടിമകളാക്കി കൊണ്ടു വരാൻ തുടങ്ങിയിരുന്നു.1525 ൽ അടിമകളെ വഹിച്ചു കൊണ്ടുള്ള ആദ്യത്തെ കപ്പൽ അമേരിക്കയിൽ എത്തിയതായി കണക്കാക്കുന്നുhttp://www.pbs.org/wgbh/aia/part1/1p263.html. യഥാർത്ഥ അമേരിക്കക്കാരായ റെഡ് ഇന്ത്യക്കാരെ അക്രമിച്ചു കീഴ്പ്പെടുത്തുന്നതിനും കടുത്ത ജോലികൾ ചെയ്യിക്കുന്നതിനുമാണ് വെള്ളക്കാർ ഇവരെ ഉപയോഗിച്ചത്. യാതൊരു വിധ മനുഷ്യാവകാശങ്ങളും നൽകാതെ മൃഗങ്ങളേക്കാൾ മോശമായ രീതിയിലാണ് കറുത്തവരോട് വെള്ളക്കാർ പെരുമാറിയത്. കുടുംബങ്ങളിൽ നിന്നും ഒറ്റപ്പെടുത്തി ,കാലിത്തൊഴുത്തിനേക്കാൾ മോശമായ സ്ഥലത്ത് താമസിപ്പിച്ച അവർ തൊഴിലിടങ്ങളിലെ വിവേചനങ്ങൾക്കിരയായിരുന്നു. വെളുത്തവർക്കിടയിലെ തൊഴിലില്ലായ്മ 16.2 ശതമാനമാണെങ്കിൽ കറുത്തവർക്കിടയിൽ  അത് 33 ശതമാനമാണ്. ജയിലിൽ കഴിയുന്നവരിൽ 41 ശതമാനവും ആഫ്രോ-അമേരിക്കൻ വിഭാഗത്തിൽ നിന്നുള്ളവരാണ്.http://www.lfuchrc.org/publications/publications/article.pdf 

## അവലംബം
 
വർഗ്ഗം:ജനവിഭാഗങ്ങൾ
അപ്പോമോർഫീൻ

മോർഫീൻ എന്ന പ്രകൃതിജന്യ-ആൽക്കലോയ്ഡിൽനിന്നും ഒരു ജലതന്മാത്ര നീക്കംചെയ്ത് വ്യുത്പാദിപ്പിക്കാവുന്ന കൃത്രിമ-ആൽക്കലോയ്ഡിനെ **അപ്പോമോർഫീൻ** എന്നു പറയുന്നു. ഫോർമുല, C17 H17 O2 N. അമ്ലത്തിന്റെ പ്രതിപ്രവർത്തനം കൊണ്ടാണ് മോർഫീനിൽനിന്ന് അപ്പോമോർഫീൻ സാധാരണയായി നിർമ്മിക്കാറുള്ളത്. ജലതന്മാത്ര നഷ്ടപ്പെടുന്നതോടൊപ്പം മോർഫീൻ-തന്മാത്രയുടെ സംരചനയിൽ ഒരു പുനഃക്രമീകരണവും (rearrangement) നടക്കുന്നുണ്ട്. അപ്പോമോർഫീൻ നിറമില്ലാത്തതും ക്രിസ്റ്റലീയവുമായ പദാർഥമാണ്. പക്ഷേ ഓക്സീകരണം മൂലം ഇതിന് എളുപ്പത്തിൽ പച്ച നിറം വന്നുചേരും. ജലത്തിൽ പ്രായേണ അലേയമായ അപ്പോമോർഫീൻ ആൽക്കഹോളിലും ക്ലോറൊഫോമിലും അലിയും. ഹൈഡ്രോക്ലോറൈഡ് രൂപത്തിൽ ഇത് ഒരു വമനൌഷധമായി ഉപയോഗിക്കാറുണ്ട്. കുത്തിവയ്പായും വായിൽക്കൂടെയും ഇതു കൊടുക്കാം. താഴ്ന്ന മാത്രകളിൽ അപ്പോമോർഫീൻ കഫനിഷ്കാസകമായി (expectorant) പ്രവർത്തിക്കുന്നു.

## പുറംകണ്ണികൾ
*http://www.apomorphine.org/
*http://www.nlm.nih.gov/medlineplus/druginfo/meds/a604020.html
*http://www.mims.com/USA/drug/info/apomorphine/
*http://biopsychiatry.com/apomorphine.htm
ടാർചിയ

കവചമുള്ള ഒരു ദിനോസറാണ് **ടാർചിയ**. അങ്കയ്ലോസൗർ വിഭാഗത്തിൽ പെട്ട ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നുമാണ്. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്താണ്.

## ശരീര ഘടന
ടാർചിയക്ക് ഏകദേശം 8 - 8.5 മീറ്റർ (26 - 27.9 അടി) നീളം ഉണ്ടായിരുന്നു എന്ന് അനുമാനിക്കുന്നു. ഇവയുടെ ഭാരം ഏകദേശം 4.5 ടൺ ആണ് . ഇവയുടെ തലയോട്ടിക്ക്  40 സെ മീ  (16 ഇഞ്ച്‌) നീളവും, 45 സെ മീ (18 ഇഞ്ച്‌) വീതിയും ഉണ്ട്. ഇതുകൊണ്ട് തന്നെ ഇവ ഏഷ്യയിൽ നിന്നും കിട്ടിയിട്ടുള്ള വലിയ അങ്കയ്ലോസൗർകളിൽ ഒന്നാണ്.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:സസ്യഭോജികളായ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വർഗ്ഗം:അങ്കയ്ലോസൗറിഡ്
പഞ്ചമി ദേവി ക്ഷേത്രം,നെടുമങ്ങാട്

തിരുവനന്തപുരം ജില്ലയിലെ നെടുമങ്ങാട് താലൂക്കിൽ കുറകോട് എന്ന ദേശത്ത് സ്ഥിതിചെയ്യുന്ന ദേവിക്ഷേത്രമാണ് **നെടുമങ്ങാട് ശ്രീ പഞ്ചമി ദേവി ക്ഷേത്രം**. ഇവിടെ പ്രധാന മൂർത്തിയായ ദേവി കിഴക്കു ദർശനമായി പഞ്ചമിദേവിയായി കുടികൊള്ളുന്നു.

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
സെൻട്രൽ ലെതർ റിസർച്ച് ഇൻസ്റ്റിറ്റ്യൂട്ട്, ചെന്നൈ

ചെന്നൈ നഗരത്തിലെ അഡയാറിൽ 1948-ൽ സ്ഥാപിതമായ സി. എൽ. ആർ. ഐ എന്ന ചുരുക്കപ്പേരിലറിയപ്പെടുന്ന ഈ തുകൽ ഗവേഷണകേന്ദ്രം (സെൻട്രൽ ലെതർ റിസർച്ച് ഇൻസ്റ്റിറ്റ്യൂട്ട്),  സി. എസ്. ഐ. ആറിന്റെ ഘടകമാണ്. 
വിദ്യാഭ്യാസ്ഥാപനങ്ങളേയും വ്യവസായശാലകളേയും കൂട്ടിയിണക്കാനുതകുന്ന സാങ്കേതിക ഗവേഷണകേന്ദ്രമായി രംഗത്തു വന്ന സി. എൽ. ആർ. ഐ ഇന്ന് ഇന്ത്യൻ തുകൽ വ്യവസായത്തിന്റെ നാഡീകേന്ദ്രമാണ്. ഗവേഷണം, പരിശീലനം, പരീക്ഷണങ്ങൾ, രൂപകല്പന, ആസൂത്രണം തുടങ്ങിയ  തുകൽ വ്യവസായത്തിന്റെ എല്ലാ രംഗങ്ങളിലും നേതൃത്വം വഹിക്കുന്നു. ഈ സ്ഥാപനത്തിന്റെ ഇപ്പോഴത്തെ ഡയറക്ടർ എ.ബി. മണ്ഡൽ ആണ്.

### നേട്ടങ്ങൾ
2000-2010 കാലയളവിൽ സി. എൽ. ആർ. ഐ 88 ഇന്ത്യൻ പാറ്റന്റുകളം  55 അന്താരാഷ്ട്രീയ പാറ്റന്റുകളം നേടിയെടുത്തു.   കെ ജെ. ശ്രീറാം,(2004), പി. തണികൈവേലൻ( 2006),  ബി. മദൻ (2008) ഗവേഷകർക്ക് സി. എസ്. ഐ. ആറിന്റെ യുവശാസ്ത്രജ്ഞൻ (സി. എസ്. ഐ. ആർ യംഗ് സയന്റിസ്റ്റ്) എന്ന ബഹുമതി ലഭിച്ചിട്ടുണ്ട്. 
ജോൺ സുന്ദർ, വി.രംഗസ്വാമി, സി. മുരളീധരൻ, എ.ബി. മണ്ഡൽ എന്നിവരടങ്ങുന്ന  സി. എൽ. ആർ. ഐ  ഗവേഷക സംഘമാണ് 2011-ലെ  സി. എസ്. ഐ. ആർ ടെക്നോളജി മെഡൽ കരസ്ഥമാക്കിയത്   

### പൂർണ്ണ വിവരങ്ങൾ

സെൻട്രൽ ലെതർ റിസർച്ച് ഇൻസ്റ്റിറ്റ്യൂട്ട്,
അഡയാർ, ചെന്നൈ 600 020
ഇന്ത്യ.
ഫോൺ: 91-44-24915238
ഫാക്സ്: +91-44-24912150
ഇമെയിൽ: clrim@vsnl.com

## അവലംബം


വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
എൻ.എൻ. കൃഷ്ണദാസ്

സി.പി.ഐ.(എം) നേതാവായ **എൻ.എൻ കൃഷ്ണദാസ്** (ജനനം : 1959 മാർച്ച് 12) നാലുതവണ ലോക്‌സഭാ അംഗമായി തെരഞ്ഞെടുക്കപ്പെട്ടിട്ടുണ്ട്. 1996, 1998, 1999, 2004 എന്നീ വർഷങ്ങളിൽ 11 മുതൽ 14 വരെയുള്ള ലോക്‌സഭകളിൽ അദ്ദേഹം പാലക്കാട് നിയോജക മണ്ഡലത്തെ ഇന്ത്യൻ പാർലമെന്റിൽ പ്രതിനിധീകരിച്ചു.

പാലക്കാട് സ്വദേശിയായ കൃഷ്ണദാസ്  ചിറ്റൂർ ഗവൺമെന്റ് കോളേജിൽ നിന്നും ധനശാസ്ത്ര ബിരുദം നേടിയിട്ടുണ്ട്. വിദ്യാർത്ഥിയായിരുന്നപ്പോഴേ രാഷ്ട്രീയ പ്രവർത്തനം ആരംഭിച്ച അദ്ദേഹം 1996 -ൽ ഡി.വൈ.എഫ്.ഐ. യുടെ ദേശീയ പ്രസിഡന്റായി തെരഞ്ഞെടുക്കപ്പെട്ടു. വിവിധ പാർലമെന്ററി സമിതികളിൽ അംഗമായിരുന്ന കൃഷ്ണദാസ് 1998-99 കാലത്ത് പാർലമെന്റിലെ സി.പി.ഐ.(എം) പാർലമെന്ററി പാർട്ടി ഉപനേതാവായും സേവനമനുഷ്ഠിച്ചു.

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:1959-ൽ ജനിച്ചവർ
വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ
ജനകീയ ശാസ്ത്ര പ്രസ്ഥാനം

സാധാരണ ജനങ്ങളിൽ ശാസ്ത്രബോധം വളർത്തുക, ശാസ്ത്രത്തെ സാമൂഹിക മാറ്റത്തിനും സമൂഹത്തിന്റെ ഉന്നമനത്തിനും വേണ്ടി ഉപയോഗിക്കുക തുടങ്ങിയ ലക്ഷ്യങ്ങളോടുകൂടി പ്രവർത്തിക്കുന്ന പ്രസ്ഥാനമാണ് **ജനകീയ ശാസ്ത്ര പ്രസ്ഥാനം**. ശാസ്ത്രം ജനങ്ങളുടേതാണെന്നും മനുഷ്യ സമൂഹത്തിന്റെ കൂട്ടായ അദ്ധ്വാന ഫലമാണ് ശാസ്ത്രനേട്ടങ്ങളുടെ പിന്നിലെന്നും വിശ്വസിക്കുന്ന സന്നദ്ധ പ്രവർത്തകരുടെ കൂട്ടായ്മകളെയാണ് ജനകീയ ശാസ്ത്ര പ്രസ്ഥാനങ്ങൾ എന്നു വിളിപ്പിക്കുന്നത്. 

ജനകീയ ശാസ്ത്ര പ്രസ്ഥാനങ്ങളെന്ന് സ്വയം വിശേഷിപ്പിക്കുന്ന ഈ സംഘടനകളിൽ, ഡൽഹി സയൻസ് ഫോറം പോലുള്ള സാമൂഹ്യ പ്രതിബദ്ധതയുള്ള ബുദ്ധിജീവികളുടെയും ശാസ്ത്രജ്ഞന്മാരുടെയും ഗ്രൂപ്പുകളും    സമൂഹത്തിന്റെ വിവിധ തുറകളിലുള്ള മുപ്പത്തയ്യായിരുത്തിൽപരം അംഗങ്ങളുള്ള കേരള ശാസ്ത്രസാഹിത്യ പരിഷത്ത് പോലുള്ള സംഘടനകളും ഉൾപ്പെടുന്നു.  സർക്കാർ സംവിധാനങ്ങൾക്ക് പകരം പ്രവർത്തനങ്ങൾ നടത്തുക, ജീവകാരുണ്യ പ്രവർത്തനങ്ങൾ നടത്തുക എന്നിങ്ങനെയുള്ള സാധാരണ സർക്കാരിതര സംഘടനകളുടെ പ്രവർത്തനങ്ങൾക്കുപരി, സമൂഹത്തിന്റെ മുഴുവൻ വിഭാഗങ്ങളിലേക്കും ശാസ്ത്ര നേട്ടങ്ങളെ എത്തിക്കുക, ശാസ്ത്രത്തിന്റെ ദുരുപയോഗം തടയുക, ജനോപകാരപ്രദമായ ഗവേഷണ - പഠന പ്രവർത്തനങ്ങൾ പ്രോത്സാഹിപ്പിക്കുക തുടങ്ങിയ പൊതുവായ ലക്ഷ്യങ്ങൾ ഈ സംഘടനകളിൽ ദൃശ്യമാണ്. 
## ഇന്ത്യയിലെ പ്രമുഖ ജനകീയ ശാസ്ത്ര പ്രസ്ഥാനങ്ങൾ
*കേരള ശാസ്ത്രസാഹിത്യ പരിഷത്ത്
*ആൾ ഇന്ത്യാ പീപ്പിൾസ് സയൻസ് നെറ്റ്‌വർക്ക് (എ.ഐ.പി.എസ്.എൻ)
*ഭാരത ഗ്യാൻ വിഗ്യാൻ സമിതി (ബി.ജി.വി.എസ്.)
*ഡൽഹി സയൻസ് ഫോറം

## അവലംബം
ഡൈ ഹാർഡ് (ചലച്ചിത്ര പരമ്പര)

ബ്രൂസ് വില്ലിസാണ് പ്രധാന കഥാപാത്രമായ പോലീസ് ഉദ്യോഗസ്ഥൻ ജോൺ മക്ലൈനെ അവതരിപ്പിച്ചിരിക്കുന്ന നാലു ഹോളിവുഡ് ആക്ഷൻ ചലച്ചിത്രങ്ങളാണ് ഈ പരമ്പരയിലുള്ളത്.

## ചലച്ചിത്രങ്ങൾ
### ''ഡൈ ഹാർഡ്'' (1988)

### ''ഡൈ ഹാർഡ് 2'' (1990)

### ''ഡൈ ഹാർഡ് വിത്ത് എ വെഞ്ച്യൻസ്'' (1995)

### ''ലിവ് ഫ്രീ ഓർ ഡൈ ഹാർഡ് '' (2007)

### ''എ ഗുഡ് ഡേ റ്റു ഡൈ ഹാർഡ് '' (2013)
നിർമ്മാണത്തിൽ.

## സ്വീകരണം
### ബോക്സ് ഓഫീസ്

### നിരൂപക അവലോകനം

## അവലംബം

## പുറത്തേക്കുള്ള കണ്ണികൾ
* The Heritage of ''Die Hard''

വർഗ്ഗം:ഹോളിവുഡ് ചലച്ചിത്രങ്ങൾ
ബുദ്ധ ഇന്റർനാഷണൽ സർക്യൂട്ട്

ഇന്ത്യയിലെ ആദ്യത്തെ ഫോർമുല ഒന്ന് കാറോട്ട മത്സര വേദിയാണ് ഗ്രേറ്റർ നോയ്ഡയിൽ സ്ഥിതി ചെയ്യുന്ന **ബുദ്ധ ഇന്റർനാഷണൽ സർക്യൂട്ട്**. ഒക്ടോബർ മുപ്പതിന് ആരഭിക്കുന്ന ഇന്ത്യൻ ഗ്രാൻഡ്‌ പിക്സ് ഇവിടെയാണ് നടക്കുന്നത്.ഒക്ടോബർ 18 ന് ട്രാക്ക്‌ ഔദ്യോഗികമായി തുറന്നു കൊടുത്തു.

## അവലംബം

വർഗ്ഗം:കാറോട്ടമത്സരവേദികൾ
ചില്ലി പൊറോട്ട

ഒരു ദക്ഷിണേന്ത്യൻ ഭക്ഷണമാണ് **ചില്ലി പൊറോട്ട**. കേരളത്തിലെ സസ്യ ഭോജനശാലകളിൽ ഇത് ലഭ്യമാണ്. പൊറോട്ടയും തക്കാളിയും പച്ചമുളകും സവാളയുമാണ് ഇതിന്റെ പ്രധാന ചേരുവകൾ.

## പാചകം ചെയ്യുന്ന വിധം
*പൊറോട്ട ചീനച്ചട്ടിയിൽ മൊരുപ്പിച്ചെടുക്കുക
*മൊരുപ്പിച്ച പൊറോട്ട ചതുരാകൃതിയിലോ ത്രികോണാകൃതിയിലോ മുറിച്ചെടുക്കുക
*ചീനച്ചട്ടിയിൽ എണ്ണ ചൂടാക്കി വെളുത്തുള്ളിയും ഇഞ്ചിയും സവാളയും അരിഞ്ഞത് മൂപ്പിക്കുക അതിലേക്ക് ക്യാപ്സികം ഇട്ട് നല്ല തീയിൽ വേവിക്കുക
*മുളകുപൊടി, ഗരം മസാല , ഉപ്പ് എന്നിവ അളവ് അനുസരിച്ചിടുക 
*തക്കാളി സോസോ, തക്കാളി കുഴമ്പ് പരിവത്തിലാക്കിയതോ ചേർക്കുക
*ചില്ലി സോസ് ചേർക്കുക
*അരിഞ്ഞ പൊറോട്ട ചേർത്ത് ഇളക്കുക

## അവലംബം

വിഭാഗം:ഭക്ഷണപദാർത്ഥങ്ങൾ
കേരള ശാസ്ത്രസാഹിത്യ സമിതി

കേരളത്തിലെ ആദ്യ ശാസ്ത്രസാഹിത്യ സംഘടനയായിരുന്നു കേരള ശാസ്ത്രസാഹിത്യ സമിതി.  എൻ.വി. കൃഷ്ണവാര്യരുടെ നേതൃത്വത്തിൽ സമസ്ത കേരള സാഹിത്യ പരിഷത്തിൽ പ്രവർത്തിച്ചിരുന്ന ചിലർ ചേർന്ന് രൂപീകരിച്ച ഈ സമിതി വളരെ ചുരുങ്ങിയ കാലം മാത്രമാണ് പ്രവർത്തന രംഗത്തുണ്ടായിരുന്നത്. ഈ സംഘടന പിൽക്കാലത്ത് കേരള ശാസ്ത്രസാഹിത്യ പരിഷത്തിന്റെ രൂപീകരണത്തിന് വഴി തെളിച്ചു.

## ചരിത്രം
1927 -ൽ ആരംഭിച്ച സമസ്ത കേരള സാഹിത്യപരിഷത്തിന്റെ പ്രവർത്തനങ്ങളിൽ അസംതൃപ്തരായ ചില സാഹിത്യകാരന്മാർ ചേർന്ന് സാഹിത്യ സമിതി എന്നൊരു സംഘടന ഉണ്ടാക്കുവാൻ മുൻകൈയ്യെടുത്തു. 1957 -ൽ ഒറ്റപ്പാലത്തു വെച്ച് ചേർന്ന അതിന്റെ വാർഷിക സമ്മേളനത്തിൽ,  മലയാളത്തിൽ ശാസ്ത്ര രചനകൾ നടത്തുന്നവർക്കായി പ്രത്യേകം ഒരു യോഗം നടക്കുകയും ആ യോഗത്തിൽ  കേരള ശാസ്ത്രസാഹിത്യ സമിതി എന്ന സംഘടനയ്ക്ക് രൂപം നൽകുകയും ചെയ്ത. പി.ടി. ഭാസ്കരപ്പണിക്കർ ആണ് ഇതിന് മുൻകൈയെടുത്തത്. പി.കെ.കോരുമാസ്റ്റർ അധ്യക്ഷനും ഭാസ്കരപ്പണിക്കർ ഉപാധ്യക്ഷനും ഒ.പി.നമ്പൂതിരിപ്പാട് കാര്യദർശിയും ഡോ.എസ്സ്.പരമേശ്വരൻ, സി.കെ.മൂസ്സത്, എം.സി.നമ്പൂതിരിപ്പാട്, ഇ.വി.ദേവ്, എം.എൻ.സുബ്രഹ്മണ്യൻ മുതലായവർ നിർ‌വ്വാഹക സമിതി അംഗങ്ങളുമായി.

വിവിധ ശാസ്ത്ര ശാഖകളെ സംബന്ധിച്ച ലേഖനങ്ങൾ സമാഹരിച്ച് ‘പെൻഗ്വിൻ സയൻസ് ന്യൂസ്’ എന്ന ഗ്രന്ഥ പരമ്പരയുടെ മാതൃകയിൽ പുസ്തകങ്ങൾ പ്രസിദ്ധീകരിക്കുവാൻ സമിതി തീരുമാനിച്ചു. 1958-ൽ ‘ആധുനിക ശാസ്ത്രം’ എന്ന പേരിൽ ആദ്യത്തെ ലേഖനസമാഹാരം പുറത്തിറക്കുവാൻ കഴിഞ്ഞു. പി.കെ.കോരു, ഡോ.എസ്സ്.പരമേശ്വരൻ, പി.ടി. ഭാസ്കരപ്പണിക്കർ, സി.കെ.മൂസത്, എം.സി.നമ്പൂതിരിപ്പാട്, ഒ.പി.നമ്പൂതിരിപ്പാട്, ഇ.വി.ദേവ് എന്നിവരുടെ ലേഖനങ്ങളാണ് ‘ആധുനിക ശാസ്ത്ര’ത്തിൽ ഉണ്ടായിരുന്നത്. ഒരു രൂപ വിലയുണ്ടായിരുന്ന ഈ ഗ്രന്ഥത്തിന്റെ 1000 കോപ്പികൾ അച്ചടിച്ചിരുന്നു. 1958-ൽ ഡാർവിന്റെ, *[[ഒറിജിൻ ഓഫ് സ്പീഷീസ്]]* എന്ന ഗ്രന്ഥത്തിന്റെ ശതാബ്ദി വർഷമായിരുന്നതിനാൽ അത് മലയാളത്തിലേക്ക് വിവർത്തനം ചെയ്യാനും ആലോചിച്ചിരുന്നു. പക്ഷേ അത് നടന്നില്ല.

സമിതിയുടെ ഊർജ്ജ സ്രോതസ്സായിരുന്ന പി.ടി ഭാസ്കരപ്പണിക്കർ ആദ്യ കേരള സർക്കാരിലെ വിദ്യാഭ്യാസ മന്ത്രിയായിരുന്ന ജോസഫ് മുണ്ടശ്ശേരിയുടെ പ്രൈവറ്റ് സെക്രട്ടറിയായതിനെ തുടർന്ന് സമിതിയുടെ പ്രവർത്തനങ്ങൾ നിർജ്ജീവമായി.

## അവലംബം

വർഗ്ഗം:കേരളത്തിലെ സംഘടനകൾ
വർഗ്ഗം:ശാസ്ത്രസംഘടനകൾ
മാട്ടനോട്

കോഴിക്കോട് ജില്ലയിൽ കൊയിലാണ്ടി താലൂക്കിൽ കായണ്ണ പഞ്ചായത്തിലെ മൂന്നാം വാർഡ്‌ ഉൾപ്പെടുന്ന ചെറിയ പ്രദേശമാണ് മാട്ടനോട്.

## അവലബം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പൈസ

**പൈസ** -(ബംഗാളി: পয়সা, ഹിന്ദി: पैसा, ഉർദു: پیسہ) ദക്ഷിണേഷ്യയിലെ നാണയം. പാകിസ്താൻ, ബംഗ്ലാദെശ്, നേപ്പാൾ എന്നീ രാജ്യങ്ങളീലും നിലനിൽക്കുന്നു. പണ്ട് കാൽ അണ ആയിരുന്നു ഒരു പൈസ. രൂപയുടെ 1/64 അംശം. നയാപൈസ ആയതോടെ 100 പൈസ= ഒരു രൂപ എന്നായി.

## ചിത്രശാല

Image:100 Baisa Oman.png|100 Omani baisa note


വർഗ്ഗം:ഇന്ത്യയിലെ നാണയങ്ങൾ
വർഗ്ഗം:ഏഷ്യയിലെ നാണയങ്ങൾ
വർഗ്ഗം:പൈസ
ചാവേർപ്പട (നാടകം)

ചലച്ചിത്രസംവിധായകൻ ആയിരുന്ന പി.എം. അബ്ദുൽ അസീസ് 1970കളുടെ തുടക്കത്തിൽ രചിച്ച നാടകമാണ് **ചാവേർപ്പട**.അസീസിന്റെ ആദ്യകൃതിയാണ്‌ ചാവേർപ്പട എന്ന നാടകം. ആധുനികമലയാളനാടകപ്രസ്ഥാനത്തിലെ ഒരു നാഴികക്കല്ലായി ഈ നാടകത്തെ കണക്കാക്കാം. പ്രേംജി ജി ശങ്കരപ്പിള്ള, മുല്ലനേഴി തുടങ്ങിയവരുടെ സഹകരണത്തോടെ വേദിയിൽ അവതരിപ്പിക്കപ്പെട്ട 'ചാവേർപ്പട' രചനയിലും അവതരണസങ്കേതങ്ങളിലും നൂതനത്വം പുലർത്തി. ഈ നാടകത്തിന് 1974-ൽ കേരള സാഹിത്യ അക്കാദമിയുടെ അവാർഡു ലഭിച്ചു.. 1975-ൽ ഈ നാടകം ദേശീയനാടകോത്സവത്തിൽ അവതരിപ്പിച്ചു. ദേശീയതലത്തിൽ നടന്നിരുന്ന നാഷണൽ തിയേറ്റർ ഫെസ്റ്റിവലിലേക്ക് ആദ്യമായി തിരഞ്ഞെടുത്ത മലയാളനാടകമായിരുന്നു ഇത്.

## അവലംബം

വർഗ്ഗം:മലയാളനാടകങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളനാടകകൃതികൾ
അപ്പോസ്തലിക ഭരണക്രമം

ക്രിസ്തുവിനുശേഷം നാലാം നൂറ്റാണ്ടിൽ സമാഹരിച്ച ക്രൈസ്തവ സഭാനിയമങ്ങളുടെ ഒരു സംഗ്രഹമാണ് **അപ്പോസ്തലിക ഭരണക്രമം**. ക്ലെമെന്റിന്റെ അപ്പോസ്തലൻമാരുടെ നിയമങ്ങൾ (Clement's Apostolic Constitutions) എന്നാണ് ഇതിന്റെ ശരിയായ പേര്. അപ്പോസ്തലൻമാർ നൽകിയ ഈ നിയമങ്ങൾ അവരുടെ പിൻഗാമിയും റോമിലെ മെത്രാനുമായിരുന്ന ക്ലെമെന്റ് ഒന്നാമനിലൂടെ സഭയ്ക്കു ലഭിച്ചു എന്നാണ് ഇതിൽ നിന്നും അനുമാനിക്കേണ്ടത്. പുരോഹിതന്മാർക്കുള്ള കാനോൻ നിയമങ്ങളും ക്രൈസ്തവ ധാർമികസംഹിതകളും ഇതിൽ വിശദീകരിച്ചിരിക്കുന്നു. തിരുനാളുകൾ‍, നോമ്പുകൾ‍, ശീശ്മാപാഷണ്ഡത, അന്ത്യോഖ്യൻ ആരാധനക്രമം, മാമ്മോദീസാ, മൂറോനഭിഷേകം, ക്രൈസ്തവ ശവസംസ്കാരം എന്നിങ്ങനെ പല പ്രധാന വിഷയങ്ങളും ഇതിലുണ്ട് (5-15; 46-49).

## എട്ടുപുസ്തകങ്ങളുടെ സമാഹാരം

എട്ടു പുസ്തകങ്ങളുടെ സമാഹാരമായ ഈ ഗ്രന്ഥത്തെ മൂന്നായി വിഭജിക്കാം

### അപ്പോസ്തലന്മാരുടെ പഠനങ്ങൾ

ആദ്യത്തെ ആറു പുസ്തകങ്ങൾ കാലാനുസൃതമായ പരിഷ്കാരങ്ങളും ഭേദഗതികളും വരുത്തിയ *അപ്പോസ്തലന്മാരുടെ പഠനങ്ങൾ* (Didascalia Dpostolorum) ആണ്.

### ഡിഡാക്കെയുടെ വിപുലീകരണം

ഏഴാമത്തെ പുസ്തകം 'ഡിഡാക്കെ'(ഉശറമരവല)യുടെ വിപുലീകരണമാണ് (അധ്യാ. 1.32). കൂടാതെ 23-38; 47-49 എന്നീ അധ്യായങ്ങളിൽ സ്നാനാർഥികൾക്കുള്ള ഉപദേശങ്ങളും 32-45 അധ്യായങ്ങളിൽ മാമ്മോദീസായുടെ ക്രമവും നൽകുന്നു. അപ്പോസ്തലൻമാർ അഭിഷേകം ചെയ്ത മെത്രാൻമാരുടെ ലിസ്റ്റാണ് 46-ആം അധ്യായത്തിന്റെ ഉള്ളടക്കം

### ഹിപ്പോളിറ്റസിന്റെ ആധ്യാത്മിക ദാനങ്ങൾ

ഏറ്റവും പ്രധാനപ്പെട്ടതാണ് എട്ടാമത്തെ പുസ്തകം. റോമിലെ ഹിപ്പോളിറ്റസിന്റെ അധ്യാത്മിക ദാനങ്ങളെപ്പറ്റി (Concerning Spiritual Gifts), അപ്പോസ്തലിക പാരമ്പര്യം (Apostolic Tradition) എന്നീ ഗ്രന്ഥങ്ങൾ ഇതിന്റെ നിർമിതിയിൽ ഉപയോഗപ്പെടുത്തിയിട്ടുണ്ട്. ഒന്നും രണ്ടും അധ്യായങ്ങളിൽ വിവിധ വരങ്ങളെപ്പറ്റി (Charismata) പ്രതിപാദിക്കുന്നു. 3 മുതൽ 27 വരെയുള്ള അധ്യായങ്ങൾ അന്ത്യോഖ്യൻ ആരാധനാക്രമമാണ്. 5-15 വരെയുള്ള അധ്യായങ്ങളിൽ ക്ലെമന്റിന്റെ ക്രമം എന്ന് പ്രസിദ്ധമായ മെത്രാഭിഷേക കർമവും 6-15 വരെയുള്ള അധ്യായങ്ങളിൽ അന്ത്യോഖ്യൻ കുർബാനക്രമവും ഉൾക്കൊള്ളിച്ചിരിക്കുന്നു. അവസാനമായി 28 മുതൽ 46 വരെയുള്ള അധ്യായങ്ങളിൽ ക്രൈസ്തവ സമൂഹത്തിന്റെ ജീവിതരീതിക്കുവേണ്ടി വിവിധ നിർദ്ദേശങ്ങൾ നൽകിയിരിക്കുന്നു. അപ്പോസ്തലിക നിയമങ്ങൾ (Apostolic Canon) എന്നറിയപ്പെടുന്ന 85 കാനോനകളോടെയാണ് ഈ ഭാഗം സമാപിക്കുന്നത് (അധ്യാ. 47). ബൈബിൾ  ഗ്രന്ഥങ്ങളുടെ ഒരു ലിസ്റ്റും ഇതോടൊപ്പമുണ്ട്. അതനുസരിച്ച് അപ്പോസ്തലിക ഭരണക്രമവും ക്ലെമെന്റിന്റെ ലേഖനങ്ങളും ബൈബിൾ ഗ്രന്ഥങ്ങളാണ്. വെളിപ്പാടുപുസ്തകം ഈ പട്ടികയിൽ ചേർത്തിട്ടുമില്ല.

ചില വൈരുദ്ധ്യങ്ങളൊക്കെ അവിടവിടെ കാണാമെങ്കിലും ഒരാളിന്റെ പ്രയത്നമാണ് ഈ സമാഹാരത്തിന്റെ പിന്നിലുള്ളതെന്നു നിസ്സംശയം പറയാം. ഈ സമാഹരണം നാലാം നൂറ്റാണ്ടിൽ സിറിയയിൽ വച്ചു നടന്നിരിക്കണം എന്ന് ഊഹിക്കപ്പെടുന്നു; കാരണം അക്കാലത്തെ അന്ത്യോഖ്യൻ ആരാധനാക്രമമാണ് ഇതിൽ ചേർത്തിരിക്കുന്നത്.

## അവലംബം
*http://www.newadvent.org/cathen/01636a.htm
*http://www.newadvent.org/fathers/0715.htm
*http://www.piney.com/DocAposConstitu2.html 
*http://www.ccel.org/ccel/schaff/anf07.toc.html

വർഗ്ഗം:ക്രൈസ്തവഗ്രന്ഥങ്ങൾ
പി. കൃഷ്ണപ്രസാദ്

സുൽത്താൻ ബത്തേരി മുൻ എം.എൽ.എ.യാണ് **പി കൃഷ്ണപ്രസാദ്**. എസ്.എഫ്.ഐ മുൻ അഖിലേന്ത്യാ പ്രസിഡന്റാണ്. കോഴിക്കോട് ദേവഗിരി കോളേജിൽ നിന്നും ബി.എസ്.സി ബിരുദം നേടി.2006 ൽ നടന്ന കേരള നിയമ സഭാ തെരഞ്ഞെടുപ്പിൽ സുൽത്താൻ ബത്തേരിയിൽ നിന്നും 25000ലേറെ വോട്ടിന്റെ ഭൂരിപക്ഷത്തിൽ വിജയിച്ചു. ആഗോള സാമ്പത്തിക പ്രതിസന്ധിയും ഇന്ത്യൻ കാർഷിക പ്രശ്നവും എന്ന പുസ്തകം എഡിറ്റു ചെയ്തത് ഇദ്ദേഹമാണ്. സുൽത്താൻ ബത്തേരി സ്വദേശിയായ ഇദ്ദേഹത്തിന്റെ പിതാവ് കുട്ടികൃഷ്ണൻ നായർ.മാതാവ് ദേവകി അമ്മ. ഭാര്യ പാലാ സ്വദേശിനി എ.ആർ. സിന്ദു സി.ഐ.റ്റി.യു. അഖിലേന്ത്യാ കൗൺസിൽ അംഗമാണ്.

## സ്ഥാനങ്ങൾ
* കേരള നിയമസഭ അംഗം (2006-2011)
* കാലിക്കറ്റ് യൂനിവേഴ്സിറ്റി യൂനിയൻ ചെയർമാൻ (1987-1988)
* കാലിക്കറ്റ് യൂനിവേഴ്സിറ്റി സെനറ്റ് അംഗം (2006-2007)
* കാലിക്കറ്റ് യൂനിവേഴ്സിറ്റി ചെയർമാൻ  (2007-2008)
* എസ്.എഫ്.ഐഅഖിലേന്ത്യാ പ്രസിഡന്റ്റ് (2000-2003)
* സി.പി.എം വയനാട് ജില്ലാ കമ്മറ്റി അംഗം (2003-മുതൽ തുടരുന്നു) 
* അഖിലേന്ത്യാ കിസാൻ സഭ സെൻട്രൽ  കമ്മിറ്റി അംഗം(2004 മുതൽ തുടരുന്നു)
----
:ക്യൂബ, ഇറ്റലി, ഫ്രാൻസ്, നേപ്പാൾ, വത്തിക്കാൻ എന്നീ രാജ്യങ്ങൾ സന്ദർശിച്ചിട്ടുണ്ട്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:1967-ൽ ജനിച്ചവർ
വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ
കുണ്ടള അണക്കെട്ട്

കേരളത്തിലെ ഇടുക്കി ജില്ലയിൽ ദേവികുളം പഞ്ചായത്തിൽ മൂന്നാർ - ടോപ് സ്റ്റേഷൻ റൂട്ടിൽ കുണ്ടളയിൽ  പെരിയാറിന്റെ പോഷകനദിയായ മുതിരപ്പുഴയാറിൽ പള്ളിവാസൽ ജലവൈദ്യുതപദ്ധതി,  ഭാഗമായി നിർമിച്ച അണക്കെട്ടാണ്  **കുണ്ടള അണക്കെട്ട്**. മൂന്നാറിൽ നിന്നും 20 കിലോമീറ്റർ ദൂരത്തായാണ് ഈ അണക്കെട്ടിന്റെ സ്ഥാനം. മൂന്നാറിലെ ഒരു പ്രധാന വിനോദസഞ്ചാര കേന്ദ്രമാണിത്. മൂന്നാർ ടോപ് സ്റ്റേഷൻ വഴിയിലാണ് കുണ്ടള ഡാം സ്ഥിതിചെയ്യുന്നത്.

പാമ്പാടുംചോല ദേശിയോദ്യാനം  , കുറിഞ്ഞിമല സംരക്ഷണകേന്ദ്രം  ,മീശപ്പുലിമല  എന്നീ വിനോദ സഞ്ചാര കേന്ദ്രങ്ങൾ ഇതിനടുത്താണ് 

## വൈദ്യുതി ഉത്പാദനം
കെ.എസ്.ഇ.ബിയുടെ കേരളത്തിലെ ആദ്യത്തെ ജലവൈദ്യുത പദ്ധതിയായ പള്ളിവാസൽ ജലവൈദ്യുതപദ്ധതി 1942 ഫെബ്രുവരി 10 നു  4.5 മെഗാവാട്ടിന്റെ 3 ടർബൈനുകൾ ഉപയോഗിച്ച്  13.5 മെഗാവാട്ട്   വൈദ്യുതി  ഉത്പാദിപ്പിക്കുന്ന നിലയിൽ  നിലവിൽ വന്നു  . 1951 മാർച്ച്  7ന് 7.5 മെഗാവാട്ടിന്റെ 3 ടർബൈനുകൾ കൂടി കമ്മീഷൻ ചെയ്തു .   2001 ൽ പദ്ധതി നവീകരിച്ചു 36 മെഗാവാട്ടിൽ നിന്ന് 37.5 മെഗാവാട്ടായി ഉയർത്തി .നിലവിൽ വാർഷിക ഉൽപ്പാദനം 158   MU ആണ് .

## ചിത്രശാല

പ്രമാണം:Kundala dam1.JPG|ഡാമിന്റെ മറുപുറം
പ്രമാണം:കുണ്ടൾ.jpg|ഡാമിൽ നിന്നും വെള്ളം കൊണ്ടുപോകുന്നു
പ്രമാണം:Boating in Kundala dam.JPG|കുണ്ടള ഡാമിലെ ബോട്ടിംഗ്
പ്രമാണം:Boat at Kundala Dam.JPG|ബോട്ടുകൾ
പ്രമാണം:Boats at Kundala dam.JPG|പ്രത്യേകതരം ബോട്ട്
പ്രമാണം:കുണ്ടള.jpg
പ്രമാണം:Valve Lift Kundala Dam.JPG|ഡാമിന്റെ ഷട്ടർ തുറക്കാനുള്ള വാൽവുകൾ
പ്രമാണം:Kundala dam boating timings.JPG|ബോട്ടിംഗ് സമയങ്ങൾ.
പ്രമാണം:KundalaLake2,Munnar.JPG|കുണ്ടള തടാകം
പ്രമാണം:Sethuparvatipuram Dam - Kundala Dam - സേതുപാർവ്വതിപുരം ഡാം - കുണ്ടള ഡാം 02.jpg|സേതുപാർവ്വതിപുരം ഡാം - കുണ്ടള ഡാം


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:മുതിരപ്പുഴയിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
ഐ.സി.ഐ.സി.ഐ. ബാങ്ക്

ഇന്ത്യയിലെ ഏറ്റവും വലിയ ധനകാര്യ സ്ഥാപനങ്ങളിൽ ഒന്നാണു ഐ.സി.ഐ.സി.ഐ. ബാങ്ക് ലിമിറ്റഡ്. ഈ ബാങ്കിന്‌ ' മാത്രം 2533 ശാഖകളും 6800 എ.ടി.എമ്മുകളും നിലവിലുണ്ട്.ഇന്ത്യയിലാദ്യമായി സഞ്ചരിക്കുന്ന എ ടി എം ആരംഭിച്ച ബാങ്കാണ് ഐ.സി.ഐ.സി.ഐ.

## പുറമെ നിന്നുള്ള കണ്ണികൾ
*ബാങ്കിന്റെ ഔദ്യോഗിക വെബ്‌സൈറ്റ്
## അവലംബം


വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ഐ.സി.ഐ.സി.ഐ. ബാങ്ക്
നിയമസഭാംഗം

ഇന്ത്യയിലെ സംസ്ഥാന നിയമസഭകളിലേക്ക് ജനങ്ങളാൽ നേരിട്ട് തെരഞ്ഞെടുക്കപ്പെടുന്ന അംഗങ്ങളെ **എം.എൽ.എ.**മാർ  എന്ന് പറയുന്നു.ഇതു കൂടാതെ ഇലക്ടറൽ കോളേജ് മുഖേന ഉപരി സഭ ഉള്ള സംസ്ഥാനങ്ങളിൽ എം.എൽ.സിമാരെയും തെരഞ്ഞെടുക്കുന്നു.കേരളനിയമസഭയിൽ140 അംഗങ്ങളാണുള്ളത്.കേരളത്തിൽ ഉപരി സഭ(ലെജിസ്ലേറ്റീവ് കൗൺസിൽ ,ഹിന്ദിയിൽ വിധാൻ പരിഷത്ത്) ഇല്ല.

## യോഗ്യതകൾ
ഇന്ത്യൻ പൗരനായ ഏത് സംസ്ഥാനത്തേക്കാണോ മൽസരിക്കുന്നത് അവിടുത്തെ ഏതെങ്കിലും ഒരു നിയമസഭാ മണ്ഡലത്തിലെ  വോട്ടർ പട്ടികയിൽ പേരുള്ള 25 വയസ്സ് പൂർത്തിയായ സ്വബോധമുള്ള ആർക്കും എം.എൽ.എ. ആകാൻ വേണ്ടി മൽസരിക്കാവുന്നാതാണ്. അങ്ങനെ മൽസരിക്കുന്നവരിൽ നിന്നും ആകെ രേഖപ്പെടുത്തിയ വോട്ടുകളിൽ ഏറ്റവും കൂടുതൽ വോട്ട് കിട്ടിയ ആളെ നിയമ സഭാ അംഗമായി ( എം.എൽ.എ.)തെരഞ്ഞെടുക്കുന്നു.

## അവലംബം

വർഗ്ഗം:ഇന്ത്യയിലെ ജനപ്രതിനിധികൾ
വർഗ്ഗം:നിയമസഭ
ശ്ലീഹന്മാരുടെ വിശ്വാസപ്രമാണം

ക്രിസ്തുമതത്തിലെ വിശ്വാസപ്രഖ്യാപനത്തിന്റെ ഒരു ആദ്യകാല രൂപമാണ് **ശ്ലീഹന്മാരുടെ വിശ്വാസ പ്രമാണം** അഥവാ **അപ്പസ്തോലന്മാരുടെ വിശ്വാസപ്രമാണം**.  പാശ്ചാത്യ ലത്തീൻ കത്തോലിക്കാ സഭ, ലൂഥറൻ സഭ, അംഗ്ലിക്കൻ കൂട്ടായ്മ, പാശ്ചാത്യ ഓർത്തഡോക്സ് സഭ, പ്രിസ്‌ബിറ്റേറിയന്മാർ, മെത്തഡിസ്റ്റുകൾ, കോൺഗ്രഗേഷനൽ സഭകൾ  എന്നിവയുൾപ്പെടെ പല ക്രിസ്തുമതവിഭാഗങ്ങളുടേയും അനുഷ്ഠാനങ്ങളിലും വേദപ്രബോധനത്തിലും ഇതു വ്യാപകമായി ഉപയോഗിക്കപ്പെടുന്നു. യേശുവിന്റെ സ്വർഗ്ഗാരോഹണത്തിനു ശേഷം ഉണ്ടായ പെന്തക്കൊസ്താ അനുഭവത്തെ തുടർന്ന്, പരിശുദ്ധാത്മാവിനാൽ പ്രചോദിതരായ പന്ത്രണ്ട് അപ്പസ്തോലന്മാർ ഓരോരുത്തർ  ഓരോ ഭാഗം വീതം ചൊല്ലിക്കൊടുത്തുണ്ടാക്കിയതാണ് ഇതെന്ന  അഞ്ചാം നൂറ്റാണ്ടിലെ കഥയിൽ നിന്നാവാം ശ്ലീഹന്മാരുടെ വിശ്വാസപ്രമാണം എന്ന പേരുണ്ടായത്. 

## പാഠം
പരമ്പരാഗതമായി ഇതിന്റെ ഉള്ളടക്കത്തെ താഴെക്കാണും വിധം പന്ത്രണ്ടു വകുപ്പുകളായി തിരിക്കാറുണ്ട്.

## ചരിത്രം
ഇത് പന്ത്രണ്ട് അപ്പോസ്തലൻമാരുടെ (ശ്ലീഹന്മാരുടെ) കൃതിയാണെന്ന ഐതിഹ്യം ആധുനിക ദൈവശാസ്ത്ര പണ്ഡിതൻമാർ സ്വീകരിക്കുന്നില്ല. എങ്കിലും ഇതിന്റെ ഉദ്ഭവം അപ്പോസ്തലൻമാരുടെ പ്രസംഗങ്ങളിൽനിന്നാണ് എന്ന് ചിലർ കരുതുന്നു. എ.ഡി. 3-ആം നൂറ്റാണ്ടിന്റെ പൂർവാർധത്തിൽ, സാരാംശത്തിൽ ഇതിനോടു യോജിക്കുന്ന ഒരു വിശ്വാസപ്രമാണം നിലവിലിരുന്നതായി ഹിപ്പോളിറ്റസിന്റെ അപ്പോസ്തലിക പാരമ്പര്യം (Apostolic Tradition) ത്തിൽ നിന്ന് ഊഹിക്കാം. ആറാം നൂറ്റാണ്ടിൽ ഫ്രാൻസിലാണ് ഈ വിശ്വാസപ്രമാണത്തിന്റെ ഉദ്ഭവം. ഷാർളമെയിൻ ചക്രവർത്തി ഇതിനെ യൂറോപ്പിൽ പ്രചരിപ്പിച്ചു. 11-ആം നൂറ്റാണ്ടിലാണ് ഇത് റോമൻ ആരാധനാക്രമത്തിൽ സ്ഥലം പിടിച്ചത്. 13-ആം നൂറ്റാണ്ടിൽ ശ്ലീഹന്മാരുടെ വിശ്വാസപ്രമാണം പാശ്ചാത്യസഭയിൽ പൊതുവേ അംഗീകൃതമായി.

## സവിശേഷതകൾ
പൗരാണികത മൂലം, നിഖ്യായിലേത് ഉൾപ്പെടെയുള്ള പിൽക്കാല വിശ്വാസപ്രഖ്യാപനങ്ങളിൽ നിർവചിക്കപ്പെടുന്ന ക്രിസ്തുശാസ്ത്രസമസ്യകൾ ഇതിൽ പ്രതിഫലിക്കുന്നില്ല.   ഉദാഹരണമായി, യേശുവിന്റേയോ പരിശുദ്ധാത്മാവിന്റേയോ ദൈവികതയെക്കുറിച്ച് ഈ വിശ്വാസപ്രമാണം വ്യക്തമായി ഒന്നും പറയുന്നില്ല.  പിൻനൂറ്റാണ്ടുകളിലെ സംവാദങ്ങളിൽ മുന്നിട്ടു നിന്ന മറ്റു പല ദൈവശാസ്ത്രസമസ്യകളുടെ കാര്യത്തിലും അത് മൗനം ഭജിക്കുന്നു. അതിനാൽ ആരിയന്മാരും യൂണിറ്റേറിയന്മാരും ഉൾപ്പെടെയുള്ള ക്രിസ്തുമതവിഭാഗങ്ങൾക്കിടയിൽ പോലും ഇതിനു സ്വീകാര്യതയുണ്ട്.   
 
## അവലംബം
സന്തോഷ് പണ്ഡിറ്റ്

ഇന്ത്യൻ ചലച്ചിത്ര നടനും ഗായകനും ഇന്റർനെറ്റിലെ യൂട്യൂബ് വഴി പ്രചരിച്ച ഏതാനും ഗാനങ്ങളിലൂടെ സെലിബ്രിറ്റിയുമായ വ്യക്തിയാണ് **സന്തോഷ്‍ പണ്ഡിറ്റ്.** 2011-ൽ മലയാളികൾക്കിടയിൽ അഭൂതപൂർവ്വവും വ്യത്യസ്തവുമായ പ്രസിദ്ധി സമ്പാദിച്ച ഒരു വ്യക്തിയാണ് അദ്ദേഹം. അദ്ദേഹത്തിന്റെ 2011 ലെ കൃഷ്ണനും രാധയും എന്ന ചിത്രത്തിന് ഏറെ പ്രചാരം ലഭിച്ചിരുന്നു.

ധാരാളം വിമർശനങ്ങൾക്കും പരിഹാസത്തിനും പാത്രമായ അദ്ദേഹത്തിന്റെ ഈ ഗാനരംഗങ്ങൾ ഉൾപ്പെട്ട കൃഷ്ണനും രാധയും എന്ന മുഴുനീള ചലച്ചിത്രം 2011 ഒക്ടോബർ 21-നു് കേരളത്തിലെ മൂന്നു സിനിമാതീയറ്ററുകളിൽ പണ്ഡിറ്റ് തന്നെ പ്രദർശനത്തിനെത്തിക്കുകയുണ്ടായി. സിനിമ ആദ്യ ഒരാഴ്ച തിയറ്ററിൽ നിറഞ്ഞ സദസ്സിൽ പ്രദർശിപ്പിച്ചതോടുകൂടി ഒരു മലയാളചലച്ചിത്ര അഭിനേതാവും സംവിധായകനും എന്ന നിലയിൽക്കൂടി സന്തോഷ് പണ്ഡിറ്റ് പ്രശസ്തനായി. ഈ ചിത്രത്തിൽ ഉൾപ്പെടുത്തിയ പാട്ടുകളുടെ വീഡിയോകൾ, സിനിമ ഇറങ്ങുന്നതിനു മാസങ്ങൾക്കു മുൻപ് തന്നെ യുട്യൂബിലൂടെയും സോഷ്യൽ നെറ്റ്‌വർക്കിംഗ് സൈറ്റുകളിലൂടെയും പ്രചരിക്കുകയും, ആ സമയത്തു് തന്നെ അവയുടെ നിലവാരമില്ലായ്മ ഏറെ ചർച്ച ചെയ്യപ്പെടുകയും ചെയ്തിരുന്നു. ഗൂഗിളിന്റെ 2011 നവംബറിലെ കണക്കുപ്രകാരം സന്തോഷ് പണ്ഡിറ്റ് പത്താമതായുള്ള ജനപ്രിയ സെർച്ച് വാക്കാണ് എന്നു രേഖപ്പെടുത്തിയിരിക്കുന്നു 

ഉയർന്ന കലാമൂല്യങ്ങൾ ഉണ്ടെന്നവകാശപ്പെടുന്ന മുഖ്യധാരാ സിനിമകളെ  വിമർശനാത്മകമായി വീക്ഷിക്കാനും, അത്തരത്തിലുള്ള നിരവധി വായനയ്ക്കും, ചർച്ചകൾക്കും സന്തോഷ് പണ്ഡിറ്റിന്റെ സിനിമകൾ വഴി മരുന്നിട്ടു.

കൃഷ്ണനും രാധയും എന്ന ചിത്രത്തിന്റെ ഛായാഗ്രഹണം ഒഴികെയുള്ള ഒട്ടു മിക്ക പ്രധാന കാര്യങ്ങളും ചെയ്തിരിക്കുന്നത് സന്തോഷ് പണ്ഡിറ്റ് തന്നെയാണ്.

## വ്യക്തിജീവിതം
കോഴിക്കോട് ജില്ലയിലെ പെരുവണ്ണാമൂഴിയിലാണ് സന്തോഷ് ജനിച്ചത് . ചേലന്നൂർ എ.കെ.കെ.ആർ ഹൈസ്ക്കൂളിലും , ഗവൺമെന്റ് ആർട്ട്സ് കോളേജിലുമായാണ് സന്തോഷ് വിദ്യാഭ്യാസം പൂർത്തിയാക്കിയത്. നവജ്യോത് ഏക മകൻ ആണ്.

## ചലച്ചിത്രങ്ങൾ

## ടെലിഫിലിം
*പ്രേമസ്വരൂപനും കൂട്ടുകാരും (സംവിധാനം).
*കല്യാണിയുടെ കല്യാണം (സംവിധാനം)

## പുരസ്കാരങ്ങൾ
* 2011 **കർമ്മശ്രേഷ്ഠ പുരസ്കാരം** - ഏകലവ്യ ചാരിറ്റബിൾ ട്രസ്റ്റ് - ഒരു ചലച്ചിത്രത്തിലെ 8 പ്രധാന ജോലികൾ നിർവ്വഹിച്ചതിനു്.

## അവലംബം

## പുറത്തേക്കുള്ള കണ്ണികൾ
* 
* http://santhoshpandit.blogspot.com സന്തോഷ് പണ്ഡിറ്റിന്റെ ബ്ലോഗ്

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:1973-ൽ ജനിച്ചവർ
സീറോ വിഡ്ത്ത് ജോയിനർ

ഭാരതീയലിപികൾ, അറബി തുടങ്ങിയ സങ്കീർണ്ണലിപികൾ എഴുതുവാൻ കമ്പ്യൂട്ടറുകളിൽ ഉപയോഗിക്കുന്ന ഒരു അദൃശ്യാക്ഷരമാണ് **സീറോ വിഡ്ത്ത് ജോയിനർ** (**zero-width joiner**, **ZWJ**). സ്വതേ ഒറ്റയൊറ്റയായി നിൽക്കുന്ന രണ്ടക്ഷരങ്ങൾക്കിടയിൽ ഈ ചിഹ്നം ചേർക്കുമ്പോൾ അവ കൂട്ടക്ഷരമായി മാറുന്നു എന്നതാണ്  സിംഹള ലിപിയിലും അറബി ലിപിയിലും ഇതിന്റെ ഉപയോഗം. ഇന്ത്യൻ ലിപികളിൽ വിരാമയോട് (മലയാളത്തിൽ ചന്ദ്രക്കല) ചേർത്ത് മാത്രമേ ഈ ചിഹ്നം ഉപയോഗിക്കാറുള്ളൂ. അപ്പോൾ വിരാമ അതിന്റെ തൊട്ടടുത്ത വ്യഞ്ജനാക്ഷരവുമായി മാത്രം ചേർന്ന് ചില്ലുകളോ വ്യഞ്ജനചിഹ്നങ്ങളോ ഉണ്ടാക്കുന്നു. 

യൂനികോഡ് ഈ ചിഹ്നത്തെ ‌U+200D എന്ന സ്ഥാനത്താണ് നിർവ്വചിച്ചിരിക്കുന്നത്.

## മലയാളത്തിലെ ഉപയോഗം
യൂനികോഡ് 5.1 പതിപ്പിനു മുൻപു വരെ മലയാളത്തിലെ ചില്ലുകൾക്കായി പ്രത്യേകസ്ഥാനങ്ങൾ നിർവചിക്കപ്പെട്ടിരുന്നില്ല. അതിനാൽ ചില്ലുകൾ ഉൽപ്പാദിപ്പിക്കുന്നതിനായി സീറോ വിഡ്ത്ത് ജോയിനർ ഉപയോഗിക്കപ്പെട്ടുവരുന്നു. ഉദാഹരണത്തിന് **ല + ചന്ദ്രക്കല + സീറോ വിഡ്ത്ത് ജോയിനർ** എന്ന ശൈലിയാണ് **ൽ** എന്ന ചില്ലിനുവേണ്ടി ഉപയോഗിക്കപ്പെടുന്ന രീതി. എന്നാൽ യൂനികോഡ് 5.1 പതിപ്പിൽ ചില്ലുകൾക്ക് പ്രത്യേകസ്ഥാനങ്ങൾ (ആണവച്ചില്ല്) നിർവചിച്ചതോടെ ഈ ശൈലിയുടെ ഉപയോഗം കുറഞ്ഞിട്ടുണ്ട്.

മലയാളം ഇൻസ്ക്രിപ്റ്റ് കീബോഡിൽ **]** (ചതുരബ്രാക്കറ്റ്) എന്ന കീയാണ്‌ സീറോവിഡ്ത്ത് ജോയിനർ വരുന്നതിനായി ഉപയോഗിക്കുന്നത്.  മൈക്രോസോഫ്റ്റിന്റെ ഇൻഡിക് കീബോഡിൽ കണ്ട്രോൾ+ഷിഫ്റ്റ്+1 എന്ന കീ മിശ്രണമാണ്‌ ഉപയോഗിക്കുന്നത്.
### കൂട്ടക്ഷരങ്ങളിലെ രൂപങ്ങളെ നിയന്ത്രിക്കൽ
മലയാളത്തിലെ കൂട്ടക്ഷരങ്ങളിൽ പൂർവാക്ഷരത്തിൻ്റെ രൂപം എന്തായിരിക്കണം എന്ന് നിശ്ചയിക്കാൻ യൂണികോഡിൽ സീറോവിഡ്ത് ജോയ്നറും നോൺജോയ്നറും ഉപയോഗിക്കുന്നുണ്ട്.

## ഇതും കാണുക
*സീറോ വിഡ്ത്ത് നോൺജോയിനർ

## അവലംബം

## പുറത്തേക്കുള്ള കണ്ണികൾ
*മലയാളലിപിയിൽ സീറോ വിഡ്ത്ത് ജോയിനർ, സീറോ വിഡ്ത്ത് നോൺജോയിനർ തുടങ്ങിയവയുടെ ഉപയോഗം - മൈക്രോസോഫ്റ്റിന്റെ വെബ്സൈറ്റിൽ നിന്നും
വർഗ്ഗം:കമ്പ്യൂട്ടറുകളിലെ ലിപിനിർവചനം
കൃഷ്ണനും രാധയും

സന്തോഷ് പണ്ഡിറ്റ് സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***കൃഷ്ണനും രാധയും***. സംവിധാനത്തിനു പുറമേ ഛായാഗ്രഹണമൊഴികെയുള്ള ചിത്രത്തിന്റെ എല്ലാ സാങ്കേതികരംഗങ്ങളും കൈകാര്യം ചെയ്തിരിക്കുന്നതും സന്തോഷ് പണ്ഡിറ്റാണ്..

## അഭിനേതാക്കൾ
* സന്തോഷ് പണ്ഡിറ്റ്
* രൂപ ജിത്ത്
* സൗപർണ്ണിക
* ദേവിക
* അജിത്ത്
* അജയൻ
* ഹനീഫ്
* പ്രത്യുഷ്
* നവീന്ദ്രൻ
* സുനിൽ
* ലിജി

## നിർമ്മാണം
ചിത്രത്തിന്റെ സംവിധാനം, തിരക്കഥ, സംഘട്ടനം, സംഗീതസംവിധാനം തുടങ്ങിയ മിക്കതും കൈകാര്യം ചെയ്തിരിക്കുന്നത് സന്തോഷ് പണ്ഡിറ്റാണ്. സുജിത്ത് (ഛായാഗ്രഹണം), ബാബു (ചമയം), ബിനു വണ്ടൂർ (പ്രൊഡക്ഷൻ എക്സിക്യൂട്ടീവ്), ബിജു പി. ദാസ് (അസോസിയേറ്റ് ഡയറക്ടർ), അനീഷ്,ജോഹർ, രഞ്ജിത്ത് (സഹസംവിധായകർ) എന്നിവരാണ് ചിത്രത്തിന്റെ മറ്റ് അണിയറ പ്രവർത്തകർ.

## സംഗീതം
സന്തോഷ് പണ്ഡിറ്റ് തന്നെയാണ് ഗാനരചനയും സംഗീതസംവിധാനവും നിർവ്വഹിച്ചിരിക്കുന്നത്. എ.എസ്. പ്രസാദ് ആണ് *ഗുരുവായൂരപ്പാ* എന്ന ഗാനം രചിച്ചിരിക്കുന്നത്. സിനിമയിലെ ഗാനങ്ങൾ യൂട്യൂബിൽ വൻ ഹിറ്റുകളായിരുന്നു. മലയാളസിനിമാ ചരിത്രത്തിലെ തന്നെ അപൂർവ വിജയങ്ങളിൽ ഒന്നാണ് സന്തോഷ്‌ പണ്ഡിറ്റിന്റെ ഗാനങ്ങൾ. 

## അവലംബം

## പുറത്തേക്കുള്ള കണ്ണികൾ

* 
* ''കൃഷ്ണനും രാധയും''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
മുഖ്യ തിരഞ്ഞെടുപ്പ് കമ്മീഷണർ (ഇന്ത്യ)

മുഖ്യ തിരഞ്ഞെടുപ്പ് കമ്മീഷണറാണ് തിരഞ്ഞെടുപ്പ് കമ്മീഷന്റെ തലവൻ.സധാരണയായി ഇന്ത്യൻ സിവിൽ സർവ്വീസ് ഉദ്യോഗസ്ഥനാണ് ഈ പദവിയിലേക്ക് നിയമിക്കപ്പെടാറുള്ളത്.

രാഷ്ട്രപതിയാണ് മുഖ്യ തിരഞ്ഞെടുപ്പ് കമ്മീഷണറെ നിയമിക്കുന്നത്.പദവിയിൽ 6 വർഷം തികയുന്നതോ 65 വയസ്സ് തികയുന്നതോ (ഇതിലേതാണ് ആദ്യം) വരെയാണ് കാലാവധി.

## മുഖ്യ തിരഞ്ഞെടുപ്പ് കമ്മീഷണർമാർ
താഴെ പറയുന്നവർ മുഖ്യ തിരഞ്ഞെടുപ്പ് കമ്മീഷണറായി സേവനമനുഷ്ഠിച്ചവരാണ്.

## അവലംബം

വർഗ്ഗം:ഇന്ത്യയിലെ കമ്മീഷനുകൾ
കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ

ഇന്ത്യയിലെ കേന്ദ്ര സംസ്ഥാന ഭരണകൂടങ്ങളുടെ വരവു ചെലവു കണക്കുകൾ പരിശോധിക്കുന്നതിനും ആവശ്യമായ നിർദ്ദേശങ്ങൾ ഇക്കാര്യത്തിൽ നൽകുന്നതിനുമായി ഭരണഘടന 148 മുതൽ 151 വരെയുള്ള  വകുപ്പുകൾ പ്രകാരം അധികാരപ്പെടുത്തപ്പെട്ട സ്ഥാപനമാണ് കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ''' .
പ്രധാനമന്ത്രിയുടെ ഉപദേശപ്രകാരം രാഷ്ട്രപതിയാണ് കംട്രോളർ ആന്റ് ഓഡിറ്റർ ജനറലിനെ നിയമിക്കുന്നത് . സർക്കാരുകളുടെ വാർഷിക കണക്കുകൾ ഒത്തു നോക്കി പാർലമെന്റിൽ അതിന്റെ റിപ്പോർട്ട് സമർപ്പിക്കലാണ് പ്രധാന ചുമതല. സി.എ.ജി. യെ ഇംപീച്ച്മെന്റ് നടപടിയിലൂടെ മാത്രമെ പുറത്താക്കാൻ കഴിയുകയുള്ളൂ. ഇപ്പോഴത്തെ സിഎജി സഞ്ജയ് മൂർത്തി ആണ്.

## കാലാവധി
6 വർഷമോ 65 വയസ്സു വരെയോ  നീക്കം ചെയ്യാത്തപക്ഷം പദവിയിൽ തുടരാവുന്നതാണ് .

## ഇന്ത്യയിലെ കംട്രോളർമാരുടെയും ഓഡിറ്റർ ജനറലുകളുടെയും പട്ടിക

## അവലംബം

വർഗ്ഗം:ഇന്ത്യയിലെ ഭരണഘടനാ സ്ഥാപനങ്ങൾ
വർഗ്ഗം:കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ
റെവാഞ്ച്

ഗട്ട്സ് സ്പെൽമെൻ സംവിധാനവും, രചനയും നിർവഹിച്ച് 2008-ൽ പുറത്തിറങ്ങിയ ഒരു ഓസ്ട്രിയൻ ചലച്ചിത്രമാണ് ***റെവാഞ്ച്*** (Revanche). 2008-ലെ ബെർലിൻ അന്താരാഷ്ട്രചലച്ചിത്രമേളയിൽ ആദ്യമായി പ്രദർശിപ്പിച്ച ചിത്രം നിരവധി പുരസ്ക്കാരങ്ങൾക്ക് അർഹമായി. 2009-ലെ ഏറ്റവും മികച്ച വിദേശചിത്രത്തിനുള്ള ഓസ്ക്കാർ പുരസ്ക്കാരത്തിന് ചിത്രം നാമനിർദ്ദേശം ചെയ്യപ്പെട്ടു.

## കഥാപശ്ചാത്തലം
അലക്സ് അടുത്തിടെ ജയിൽമോചിതനായ ഒരുവനാണ്. നഗരത്തിലെ ഒരു വേശ്യാലയത്തിൽ അയാൾ ജോലിനോക്കുന്നു. അവിടെയുള്ള ടമാര എന്ന ഉക്രേനിയൻ യുവതിയുമായി അയാൾ പ്രണയത്തിലാകുന്നു. അവിടെനിന്ന് രക്ഷപ്പെടുവാനും പുതിയൊരു ജീവിതം തുടങ്ങുവാനായി അവരിരുവരും തീരുമാനിക്കുന്നു. പണത്തിനായി ഒരു ബാങ്ക് കവർച്ച ചെയ്യുവാൻ അവർ പദ്ധതിയിടുന്നു. കവർച്ചക്കു ശേഷം രക്ഷപ്പെടുന്നതിനിടെ അബദ്ധത്തിൽ റോബർട്ട് എന്ന പോലീസുകാരന്റെ വെടിയേറ്റ് ടമാര മരണമടയുന്നു. ടമാരയേയും വാഹനവും കാട്ടിലുപേക്ഷിച്ച് രക്ഷപ്പെടുന്ന അലക്സ് തന്റെ മുത്തച്ചനൊപ്പം കൂടുന്നു. റോബർട്ട് അയൽക്കാരനാണെന്ന് തിരിച്ചറിഞ്ഞ അലക്സ് പ്രഭാത സവാരിക്കിടയിൽ അയാളെ വധിക്കുവാൻ പദ്ധതിയിടുന്നു. അതിനിടെ റോബർട്ടിന്റെ ഭാര്യ സൂസനുമായി അയാൾ അടുക്കുന്നു. പ്രതികാരത്തിന്റെ അർഥമില്ലായ്മ തിരിച്ചറിയുന്ന അലക്സിലാണ് ചിത്രം അവസാനിക്കുന്നത്.     

## പുരസ്കാരങ്ങൾ
*2009 Academy Awards, USA
**Nominated 	Oscar 	Best Foreign Language Film of the Year
*2008 Berlin International Film Festival
** Best European Film of the Panorama section
** Art-Cinéma-Award 2008 of the CICAE (Confédération Internationale des Cinémas D´Art et Essai)
** Femina film award of the Verband der Filmarbeiterinnen - Maria Gruber (production designer)
*2008 Diagonale, Austria
**Diagonale Grand Prize - Götz Spielmann 
*2009 Palm Springs International Film Festival
**FIPRESCI Prize - Götz Spielmann 
*2008 Tromsø International Film Festival
**Aurora Award- Götz Spielmann
**FIPRESCI Prize - Götz Spielmann 

## അവലംബം

## പുറമെ നിന്നുള്ള കണ്ണികൾ
* 
* 
* 
* www.revanche.at (English version)
* A review of Revanche by Götz Spielmann 
* Video interview with Götz Spielmann at MUBI (April 2009).

വർഗ്ഗം: ജർമ്മൻ ചലച്ചിത്രങ്ങൾ
വർഗ്ഗം: ഓസ്ട്രിയൻ ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
ഗിയ്യോം അപ്പോലിനേർ

പ്രശസ്തനായ ഒരു ഫ്രഞ്ചുകവിയായിരുന്നു **ഗിയ്യോം അപ്പോലിനേർ** (ഫ്രഞ്ച്: [ɡijom apɔliˈnɛʁ]; റോം, 26 ഓഗസ്റ്റ് 1880 – 9 നവംബർ 1918, പാരീസ്)   മാതാവ് പോളണ്ടുകാരിയും പിതാവ് ഇറ്റലിക്കാരനും ആയിരുന്നു. മൊനാക്കോയിലായിരുന്നു വിദ്യാഭ്യാസം. 1902-ൽ പാരിസിൽ സ്ഥിരതാമസമാക്കി. ആദ്യകാല കവിതകൾ റെവ്യൂ ബ്ലാൻഷ് (Revue Blanche)യിലും പ്ലൂമി(plume)ലും പ്രസിദ്ധപ്പെടുത്തി. അൽകൂൾസ് (Alcools-1913) എന്ന കൃതിയുടെ പ്രസിദ്ധീകരണത്തോടുകൂടി അപ്പോളിനേർ, കവി പദവിയിൽ പ്രതിഷ്ഠിതനായി. സാങ്കേതിക വൈദഗ്ദ്ധ്യം, ശൈലീവൈചിത്ര്യം, അപൂർവബിംബ സന്നിവേശം, ചിഹ്നനവർജ്ജനം എന്നീ സവിശേഷതകൾകൊണ്ട് ഈ കൃതി അനുവാചകലോകത്തെ ആകർഷിച്ചു. കാലിഗ്രാംസ് (Calligrammes1918) എന്ന കൃതിയാണ് മറ്റൊരു പ്രധാന സംഭാവന. നോവൽ‍, ചെറുകഥ, നാടകം എന്നീ സാഹിത്യശാഖകളിലും ഗ്രന്ഥങ്ങൾ രചിച്ചിട്ടുണ്ട്. തന്റെ കാലഘട്ടത്തെ, ഒരു നരവംശവിജ്ഞാനീയവിദഗ്ദ്ധന്റെ സൂക്ഷ്മതയോടെ പഠിച്ച് പല അപൂർവഗ്രന്ഥങ്ങളും പ്രസാധനം ചെയ്തു. ഒരു യഥാർഥ ദേശീയവാദിയായിരുന്ന ഇദ്ദേഹം ഒന്നാം ലോകയുദ്ധത്തിൽ ഒരു പടയാളിയായി പങ്കെടുത്തു. യുദ്ധവിരാമപ്രഖ്യാപനത്തിന് അല്പം മുൻപ് (1918 നവംബർ 9) മുറിവേറ്റ് മരിച്ചു. ഫ്രാൻസിൽ മാത്രമല്ല, യൂറോപ്പ് ഒട്ടാകെ കവിതയിലെ ആധുനികതയ്ക്ക് അപ്പോളിനേർ മാർഗദർശനം നൽകി. ഗതാനുഗതികമായ നിയന്ത്രണങ്ങളിൽനിന്ന് കവിതയെ സ്വതന്ത്രമാക്കിയ ഇദ്ദേഹത്തിന്റെ കൃതികൾ വിഷാദാത്മകതയും വിനോദാത്മകതയും മാറിമാറി പ്രതിഫലിപ്പിക്കുന്നവയും എപ്പോഴും ആത്മാർഥതാ പൂർണവുമാണ്.

## അവലംബം

## പുറംകണ്ണികൾ
*http://kirjasto.sci.fi/apollina.htm 
*http://www.poemhunter.com/guillaume-apollinaire/
*http://art-bin.com/art/aguillaumee.html
*http://www.biography.com/people/guillaume-apollinaire-9186928
അറ്റോർണി ജനറൽ (ഇന്ത്യ)

നിയമകാര്യങ്ങളിൽ ഭാരതസർക്കാരിനെ ഉപദേശിയ്ക്കുക എന്നതാണ് ഭരണഘടനയിലെ 76 (1) വകുപ്പ് പ്രകാരം രുപീകരിയ്ക്കപ്പെട്ട **അറ്റോർണി ജനറലിന്റെ** പ്രാഥമികചുമതല. നിയമവുമായി ബന്ധപ്പെട്ട് പ്രസിഡന്റ് ഏൽ‌പ്പിയ്ക്കുന്ന ചുമതലകൾ നിർവ്വഹിയ്ക്കാനും അറ്റോർണി ജനറൽ ബാദ്ധ്യസ്ഥനാണ്. ഒരു സുപ്രീംകോടതി ജഡ്ജിയ്ക്കുവേണ്ട യോഗ്യതകൾ അറ്റോർണീ ജനറലിനു ഉണ്ടായിരിയ്ക്കണമെന്നും ഭരണഘടന അനുശാസിയ്ക്കുന്നു. സർക്കാരിനു വേണ്ടി സുപ്രീംകോടതിയിലോ മറ്റേതെങ്കിലും കോടതിയിലോ ഹാജരാകുന്നതിനു അറ്റോർണി ജനറലിനു അധികാരമുണ്ട്.

## ഭരണഘടന

** 76.ഭാരതത്തിന്റെ അറ്റോർണി ജനറൽ-- -(1)**
സുപ്രീംകോടതിയിലെ  ജഡ്ജിയായി നിയമിയ്ക്കാൻ യോഗ്യതയുള്ള ഒരാളെ ഭാരതത്തിന്റെ അറ്റോർണി- ജനറലായി രാഷ്ട്രപതി നിയമിയ്ക്കേണ്ടതാണ്

വർഗ്ഗം:ഇന്ത്യയിലെ ഭരണഘടനാ സ്ഥാപനങ്ങൾ
വർഗ്ഗം:ഇന്ത്യയുടെ അറ്റോർണി ജനറൽമാർ
നിയമനിർമ്മാണസഭ

നിയമങ്ങൾ നിർമ്മിക്കുന്നതിനും, നിലവിലുള്ളവക്ക് ഭേധഗതി വരുത്തുന്നതിനും പിൻവലിക്കുന്നതിനും അധികാരമുള്ള സ്ഥാപനത്തെയാണ്  **നിയമനിർമ്മാണസഭ**  എന്നു പറയുന്നത് ജനാധിപത്യ രാജ്യങ്ങളിൽ തെരഞ്ഞെടുക്കപ്പെടുന്ന ജനപ്രതിനിധികൾ ആയിരിക്കും നിയമനിർമ്മാണസഭകളിലെ അംഗങ്ങൾ. ഏകാധിപത്യ-രാജഭരണ വ്യവസ്ഥിതിയിൽ രാഷ്ട്രത്തലവൻ തന്നെയാണ് നിയമങ്ങൾ നിർമ്മിക്കുന്നത്. ഏകമണ്ഡല സഭ, ദ്വിമണ്ഡല സഭ എന്നീ രണ്ട് തരത്തിലുള്ള നിയമനിർമ്മാണസഭകളാണുള്ളത്.
## ഇന്ത്യയിൽ
ഇന്ത്യയിൽ കേന്ദ്ര തലത്തിൽ പാർല്ലമെന്റിനും (ലോക്സഭയും രാജ്യസഭയും) സംസ്ഥാന തലത്തിൽ സംസ്ഥാന നിയമ സഭകൾക്കും ആണ് ഈ അധികാരമുളളത്.
* ഇന്ത്യൻ പാർലമെൻ്റ്
** രാജ്യസഭ
** ലോക്സഭ
*സംസ്ഥാനനിയമനിർമ്മാണസഭ
** സംസ്ഥാന ലെജിസ്ലേറ്റീവ് കൗൺസിലുകൾ
** സംസ്ഥാന നിയമസഭകൾ

## അവലംബം

വർഗ്ഗം:നിയമങ്ങൾ അപൂർണ്ണലേഖനങ്ങൾ
വർഗ്ഗം:ജനാധിപത്യം
ദമാസ്കസ് അപ്പോളോഡോറസ്

എ.ഡി. രണ്ടാം നൂറ്റാണ്ടിൽ യൂറോപ്പിലാകെ പ്രസിദ്ധിയാർജിച്ച റോമൻ വാസ്തുശില്പിയായിരുന്നു **ദമാസ്കസ് അപ്പോളോഡോറസ്**. ഇദ്ദേഹം ട്രാജൻ (Trajan) ചക്രവർത്തിയുടെ ആപ്തമിത്രമായിരുന്നു. ചക്രവർത്തിക്കുവേണ്ടി അപ്പോളോഡോറസ് ഡാന്യൂബ് നദിയിൽ ഒരു കല്പാലം പണിതീർത്തു (104-105). റോമാനഗരത്തിനുള്ളിൽ തന്നെ ഒരു കായികാഭ്യാസക്കളരി, ഒരു കലാശാല, പൊതുസ്നാനഘട്ടങ്ങൾ, നടനകലാലയം, *ഫോറം ട്രാജനീയം* എന്ന സഭാമണ്ഡപം എന്നിവ സംവിധാനം ചെയ്തതും ഇദ്ദേഹമാണ്. ബനവന്തം, അങ്കോണ എന്നിവിടങ്ങളിൽ വിജയകവാടങ്ങളും പണികഴിപ്പിച്ചു. *ഫോറ*ത്തിന്റെ നടുക്കുള്ള ട്രാജൻസ്തൂപിക ഇത്തരത്തിലുള്ള ആദ്യത്തെ വിജയസ്തംഭമാണ്. ഹാഡ്രിയാൻ ഭരണാധിപതിയായി സ്ഥാനാരോഹണം ചെയ്തപ്പോൾ അപ്പോളോഡോറസ് രാജ്യഭ്രഷ്ടനാക്കപ്പെട്ടു. അധികം താമസിയാതെ ഏതോ കുറ്റം ചുമത്തി ഇദ്ദേഹം വധിക്കപ്പെടുകയും ചെയ്തു. ഇതിനൽപം മുൻപാണ് *യുദ്ധതന്ത്രങ്ങളെ* (Engines of war) കുറിച്ച് ഒരു പ്രബന്ധം തയ്യാറാക്കി അപ്പോളോഡോറസ് ഹാഡ്രിയാന് സമർപ്പിച്ചത്. ഈ കൃതി ഇന്നും ലഭ്യമാണ്.

## അവലംബം

## പുറംകണ്ണികൾ
*http://www.livius.org/ap-ark/apollodorus/apollodorus.html 
*http://penelope.uchicago.edu/~grout/encyclopaedia_romana/imperialfora/trajan/apollodorus.html
*Images for Apollodorus of Damascus
*http://www.answers.com/topic/apollodorus-of-damascus

വർഗ്ഗം:വാസ്തുശില്പികൾ
നീതിന്യായ വ്യവസ്ഥ

ഒരു രാജ്യത്തിന്റെ നിയമം വ്യാഖ്യാനിക്കുന്നതിനും തർക്കങ്ങളിൽ തീർപ്പു കൽപ്പിക്കുന്നതിനും കുറ്റാരോപിതരെ വിചാരണ ചെയ്യുന്നതിനുമുള്ള സംവിധാനമാണ് **നീതിന്യായ വ്യവസ്ഥ** (). ഭരണ കൂടങ്ങൾ സ്വന്തം താല്പര്യത്തിനായി പൗരന്മാരെ അന്യായമായി തടങ്കലിൽ വെക്കുകയൊ,ശിക്ഷിക്കുകയോ ചെയ്യുന്ന സന്ദർഭങ്ങളിൽ ജുഡീഷ്യറിയാണ് അവസാന ആശ്രയം. ഒരു രാജ്യത്തിന്റെ നിലവാരം അളക്കുന്നത് അവിടുത്തെ കോടതികൾ എത്ര മാത്രം സ്വതന്ത്രമാണ് എന്ന് കൂടി പരിഗണിച്ചാണ്. ഇന്ത്യ ഇക്കാര്യത്തിൽ ലോകത്ത് മുൻ നിരയിലുള്ള രാജ്യമാണ്. **ആയിരം അപരാധികൾ രക്ഷപ്പെട്ടാലും ഒരു നിരപരാധി പോലും ശിക്ഷിക്കപ്പെടരുത്** എന്നതാണ് ഇന്ത്യൻ ജുഡീഷ്യറിയുടെ ആപ്തവാക്യം. ഇന്ത്യയിലെ പരമോന്നത നീതിപീഠമാണ് "സുപ്രീം കോടതി". ഇന്ത്യയിൽ സുപ്രീംകോടതിയും ഹൈക്കോടതികളുമാണ് നീതിന്യായവ്യവസ്ഥയുടെ പ്രധാന നെടുംതൂണുകൾ.

## വിവിധ കോടതികൾ

വർഗ്ഗം:ഇന്ത്യയിലെ നിയമങ്ങൾ - അപൂർണ്ണലേഖനങ്ങൾ

വർഗ്ഗം:ഇന്ത്യയിലെ നിയമപരിപാലനം

വർഗ്ഗം:ഇന്ത്യൻ നിയമം

വർഗ്ഗം:നീതിന്യായക്കോടതികൾ

വർഗ്ഗം:ഇന്ത്യയിലെ കോടതികൾ

## ഇതും കാണുക
* ഇന്ത്യയിലെ വിവിധ കോടതികൾ